
Vincas Kudirka — Vincas Kapsas. 


ĮVADAI. 


Kudirkika. Beieškant naujų žinių apie Vincą Kudirką 
— Kapsą, pirmon galvon pravartu žinoti, ką gi jau kiti yra 
patyrę ir pasakę apie tą didįjį mūsų veikėją. Dar nesusirinkę 
visų leidinių, mes čia tegalime pažymėti tik ką ne ką, laukda- 
mi, kad kiti pažymės daugiau ir papildys trūkumus. 

1. “Vilniaus Žinių" 1905 m. Nr. 78; Iš atminimų vieno iš 
daugelio apie Kudirką, Basanavičių. 

. ” 1907 m. Nr. 115: Artinas Jubiliejus. 

3. ” 1908 m. Nr. 1—3: G. Petkevičaitės: Didvyrio Kudir- 
kos šventė. 

4. ” 1908 m. Nr. 10: Baltraus Dagiliaus: V. Kudirkos 
veikimas. 

5. “Varpo” 1899: Nekrologas. 

6. p? 1901 ar 2: Kirvelis Nusmuko (J. Jablonskio 
Raštas). 

7. “Wielka Encyklopedya Powszechna illustrowana“ tom 
XLI—II, 423: Vinco Mickaus: Vincas Kudyrko. 

8. “Krašto Balsas" 1923 m. Nr. 54, 55: Vaižganto: Basa- 
navičiaus “Aušra”? ir Kudirkos “Varpas” priežastingumo są- 
ryšyje. 

9. “Iš mūsų literatūros" 1913 m. S. Čiurlionienės (Ky- 
mantaitės): Pirmasis dailiosios literatūros apsireiškimas “Var- 
pe“, 147—158; Vincas Kudirka, 159—172. (Tas pat “Viltyje" 
1908 m.). 

10. “Jaunoji Lietuva" 1914/5 m. NN. 9, 10, 11 (Ameri- 
koj): A. Rimkos “Vincas Kudirka ir kas jis lietuviams buvo" 
(išleista ir atskirai). 

11. J. Gabrio biografija Kudirkos raštų rinkinyje 1909, 

12. V. Kudirkos Raštai — “Tėvynės Varpai". 

V. Kudirkos Raštai: Surinko ir spaudai prirengė Juozas 
Gabrys (Paršaitis). Paveikslus darė E. Loevy, vignetės pie- 
šė A. Brakas, spaudė v. Mauderode Tilžėje 1909, leido Tėvy- 
nės Mylėtojų Draugija Amerikoje, pinigais padedant kitoms 48 
Draugijoms. 

Tomas I. Biografija. Satyros. Eilės. IV + 233. 

Tomas II. Tėvynės Varpai 1889—1899. 383 p. 


Tomas III. Kritika. Mokslas. Politika. Smulkmenos. 

Tomas IV. Dramos. (Mindaugis. Keistutis. Narimantas. 
Vaidilos pasaka. Vėlinės). 317 p. 

Tomas V. Apysakos. 256 p. 

Tomas VI. Dramos. (Orleano Mergelė. Vilius Tell. Kai- 
nas). 402 p. 

Originalių raštų 795 p., verstinių 975. Viso 1.770 p. 

Leidinys artipilnio, visdelto dar ne komplektas; sako, dar 
esą vienas kitas rankraštis, nesurinkta V. K. korespondencija, 
o ji labai įdomi; praleista Tautos Himnas, neįdėta lenkiškųjų 
eilių Krašauskienei ir kitų smulkmenų; be “Gloso” V. K. ra- 
Ses dar į “Kurjer Codzienny”, į “Lietuvą” (Amerikoje), į “Vie- 
nybę Lietuvninkų“, Gaidamavičiaus “Antaną Vali” pabaigęs 
V. Kudirka su Šernu; (tai pats pasisako M. Jankui). 


Leidiniai skyrium atmuštieji: 

1. Laisvos Valandos, rinkinys 24 eilučių, spausdintų “Var- 
pe", “Ūkininke”, “Lietuvoje”. 3 

2. Lietuviškos Kanklės, dainos keturiems balsams sutai- 
kintos. 1 dalis. 

3. Tas pat. 2 dalis, 

4. Pasakos pagal Krylovą. Surinkimas vienuolikos ei- 
liuotų pasakų, verstų d-ro V. K. Spausdinta “Ūkininke" ir “L. 
Ūkininkų Kalendoriuose“, dabargi išeina skyrium knygutėje. 

5. Viršininkas. Margas paveikslėlis, parašė Perkūnas. 
Čionai juokingai, bet teisingai aprašyti darbai Naumiesčio vir- 
šininko Kusakovo ir jo sėbrų. Spausdinta “Varpe", paskui sky- 
rium knygutėje. 

6. Keistutis. Tragedija 5 aktuose, lenkiškai parašė A. 
Asnyk. Spausdinta “Varpe”. Skyrium Tėv. Myl. Draugijos 
lėšomis. 

7. Orleano Mergelė. Tragedija Schillerio, išvertė iš vo- 
kiškio Naumiestyje IX—18, 1897. Skyrium Tėv. Myl. Draugi- 
jos lėšomis. 

8. Vilius Tell. Schillerio, išvertė iš vokiško Naumiestyje 
IV--5, 1898. Spausdinta “Vienybėje" ir skyrium. 

9. Dwa kontredansy. Z litewskich motywow. Warszawa. 

10. Tance Warszawskie. 

11. Penkiolika šokių: kontredansų, valsų, polkų, mazur- 
kų, iš lietuviškų motyvų. i 

V. Kudirkos raštų chronologija, nepažymėta Raštų rinkiny, 
bet įdomi, sekant darbo intensyvėjimą. 

1881, dar gimnazijoje būdamas, leido lenkų kalba rašytą ir 
savo ranka iliustruotą laikraštėlį “Kłamstwo”. 

Feljetonus, recenzijas ir k. k. kasmet. 

1890. Brolio — Jurgis Durnelis. 

1891. Brolio — Pagieža. V. 

1891. Baluckio — Vaitiekus Smaigas. Uk. 


1892. Bellamy — Užsimerkus. V. 
1892—3. M. Rodziewicz'iūtės — Rusvos Dulkės. Dalį. 
1894. Bairono — Kainas. V. 
1896. Viršininkai. 
” Lietuvos tilto atminimai. 
” A. Asnyko — Keistutis. 
1897. Cenzūros klausimas. 
” T. Wrėoblewskienės — Narimantas. 
” A. Dygasinskio — Žvirbliai. 
1898. Vilkai. 
” Šilerio — Orleano Mergelė. 
Lietuvos Himnas. 
1899. Laisvos Valandos. 24 eilutės. 
” Pasakos pagal Krylovą. 
” Šilerio — Vilius Tell. 
” Mickevičiaus — Vėlinės, III dalis. 
" Lietuviškos Kanklės, 1 ir 2 dalis. 
1900 (jau mirus, išspausdinta). 
" Slovackio — Mindaugis. 
" Mickevičiaus Vaidilos pasaka. 
Parašai. Lietuviškųjų raštų: O. D. ir K., Vincas Kapsas, 
V. K., v. k., Pažerių Vincas, Vincas, Hygienos Tarnas. Kores- 
pondencijų "Glosui" ir “Kurier Codziennam" — Nemunas, Sze- 
szupski, W. K. 
Šaltiniai šiam raštui. 1. Antoni i Mikolaj Mazanowscy: 
“Podręcznik do dziejów Literatury Polskiej”, VI laida, 468 ir s. 
Čia teduodame žinių iš pirmųjų šaltinių, beveik nežiūrėda- 
mi, kas ir kur yra jau parašęs; būtent, iš gyvųjų Žmonių, gim- 
nazijos, universiteto draugų, sodžiaus ir miestų kaimynų, kurie 
V. Kapsą gerai yra pažinę, su juo draugavę, dirbę ar kitką ben- 
drą su juo turėjo: 1. Antano Kriščiukaičio (Antano iš Bugnų, 
A. iš B.), 2). Jono Jablonskio (Obelaičio), 3. dantisto Šablovskio, 
4. dro Jono Staugaičio, 5. prof. Pr. Būčio, 6. Andriaus Narjaus- 
ko, 7. Juozo Marčiukaičio, 8. Kun. A. Grinevičiaus, 9. Jonieškos 
Kudirkaitės Grigaitienės, 10. Jonų Strazdų, 11. Gab. Petkevičai- 
tės, prof. J. Bagdonui, gen J. Bulotai, mok. Palukaičiui neprisi- 
leidus manęs su interview. Vincas Matulaitis sakęs nieko neži- 
nąs. Neteko, bet reikia iškvosti: prof. Mayla Mikola, Morta 
Zauniutė, dr. Stasys Matulaitis, dr. Tercijonas, J. Žilius. 
V. Kudirkos chronologija, kad geriau būtų susivokti nuo- 
tikiuose, nebeminint laiko. 
1858 m. gruodžio 31 gimė Pažerių kaime Vilkaviškio par. 
1868—71 išėjo savo kaimo mokyklą. 
1871—77 išėjo šešias klases Mariampolės gimnazijos. 
1877—79 išėjo du kursu Seinų kunigų seminarijoje. 
1879—81 išėjo paskutines klases Mariamp. gimnaz., kaipo 
“dozorca" mokinių bendrabutyje, gavęs pilną išlaikymą, bet 
globoje mokytojo lenko Ostrowskio (pas ji tačiau negyvenęs). 

1881 m. įstojo i Varšavos universiteto Filologijos Fak. 

1882 m. perėjo į Medicinos Fakultetą. 

1885 m. buvo pavarytas už studentų riaušes. 

1887 m. priimtas atgal. 

1888 m. ruošė “Varpą". 

1889 m. redagavo “Varpą”. 

1890 m. išlaikė valstybinius mediko egzamenus. 

1890—95 m. daktaravo Šakiuose, pavažiuodamas gydytis 
į Krymą ir į Abbaziją (Vinco Mickaus data). Dr. J. Staugaitis 
sako Kudirka Šakiuose tebuvęs iki galo 1893 m. 

1895—99 sirgo, maža bedaktaraudamas, Naumiestyje. 

1896—8 m. redagavo “Varpą”, o per visą laiką Naumiės- 
tyje jį taisė. 

1899 m. lapkričio 16 d. mirė ir palaidotas ten pat. Ėjo ru- 
sų mokyklas, bet tebesamas lenkų įtakoje: gimnaziją, semina- 
riją, universitetą, sąmojingai, griežtai, be jokių restrikcijų šias, 
ne rusiškąsias, pasirinkdamas; lenkų, ne rusų kultūrai pasiduo- 
damas, tačiau nepragaišinęs galop savo tautiškumo. Visu moks- 
lo tarpu tepasirodė vieną kartą “Aušros" 1885 m. N 6 satyros 
verstinėmis eilutėmis: “Delko žydai nevalgo kiaulienos“. 


LENKŲ POZITIVIZMO AUKLĖTINIS. 


Mūsų gegužiukai. Per ilgus tris šimtus metų lietuvių lite- 
ratūra tepasireiškė gangreit vienais religiniais raštais; buvo 
vienašalė. Bet ir tada, kai ėmė šakotis, būtent, devynioliktame 
šimtmetyje (net ir aštuonioliktojo šimtmečio Duonelaitį mes te- 
pažinome devynioliktame), ji vis tebebuvo vienašalė; tik 
religinius raštus dabar pakeitė publicistiniai. Ir mes maža te- 
nusidėtume teisybei, jei, sakysime, paskutiniojo devyniolik- 
tojo amžiaus ketvirčio lietuvių literatūros istoriją pavadintu- 
me lietuvių Žurnalistikos istorija. Net ir mėginimai sukurti 
kurį belestristinį veikalėlį atsiduoda ta pačia publicistika. O kad 
per publicistiką pasireiškia visi tautos, visuomenės vargai ir 
sielvartai, tai rašydamas apie ano laiko raštus ir rašytojus, lyg 
rašai pačią tos visuomenės, jos kultūros istoriją. 

Tik mūsų padėtyje užtinkame vieną nepaprastumą. Tau- 
tos, bent kiek pagyvenusios savaimingai, iš savęs duoda pa- 
baigtus sielavartinguosius tautos, visuomenės veikėjus publi- 
cistus. Mesgi, lietuviai, savaimingai senai begyvenę, teduo- 
davome žmonių, linkusių pareikšti pradėjusią neberimti tau- 
tos dvasią; juos gi ištaisydavo ir nušliiuodavo mums kitos tau- 
tos, kitos kultūros. Visoki lenkų ir rusų kultūros etapai suda- 
rinėjo ir mums, lietuviams, savotiškų, skirtingų žmonių, savo- 
tiškai veikusių mūsų tarpe gautąja kryptimi ir vis delto galų 
gale atsiradusių didžiausioje priešingybėje su auklėjusiomis 
juos kultūromis ir visuomenėmis. Kaip gegutės savo kiauši- 

nius i svetima lizda, mes dédavome savo sünus i svetimas 
kultūras, kad mums juos išauklėtų, ir džiaugėmės, kai kuris ne 
kuris parskrisdavo namo, į savuosius, ne visai pakitėjusiu gegu- 
žiuku. Kuris ne kuris mums sugrįždavo, bet gautųjų organinių 
svetimybių nebegalėdavo pamesti. Ir mūsų anų gadynių vi- 
suomenininkų publicistų, pavadinkime juos ir literatoriais, isto- 
rijos nebeparašysi, nežinodamas kaimynų kultūros veiksnių. 
Kitaip tad mums tenka tirti Vilniaus romantizmo padarai, jo 
epigonai, kitaip pozitivizmo, kurs vėl ne tas pat buvo Rusuose, 
ne tas pat buvo Lenkuose: prieš kitką gavo eiti. Kitaip mums 
yra pasireiškęs Daukanto, Valančiaus asmuo, kitaip Petro Vi- 
V. Pietario, Basanavičiaus, Šliūpo, dar kitaip Vinco Ku- 
irkos. 

Tėvynės Varpų rašytoją felietonininką, nuoseklų lietuvių 
tautos organizatorių Vincą Kapsą — Kudirką yra auklėjęs 
mums lenkiškasis pozitivizmas. Tad pradžiai keletas pastabų, 
kaip jis atsirado ir ko siekė. 

Lenkų pozitivizmas. Gražios ir kilnios Aleksandro II re- 
formos lenkus smarkiai užvylė. Iš pradžių jos buvo gerokai 
palengvinusios lenkų padėtį. Žymiai pasilaidavus cenzūrai, su- 
kruto knygų leidėjai. Pilte pasipylė laikraščių ir šiaip jau lei- 
dinių labai didelės mokslo, politikos ir visuomenės vertybės. 
Bet visa to buvo neilgam. Veikiai rusai atėmė iš lenkų pasku- 
tinį autonomijos pavidalą ir ėmėsi sistematingai naikinti ori- 
ginaliąją lenkų kultūrą ir katalikybės įtaką jų visuomenei. Ni- 
veliuodami buvusiųjų tautos vadų bajorų reikšmę, paskutinę 
jų sukeltą (1863) revoliuciją rusai paskelbė pasipriešinimu de- 
mokratinei rusų sumanytajai žemės reformai, liaudies paleidi- 
mui iš baudžiavos jungo. Ukrainoje, Gudijoje, Lietuvoje, Lat- 
galoje rusai visai nepripažino originaliųjų tautinių kultūrų ir 
joms literatūra pasireikšti neleido. O kad bajorija nesumany- 
tų stoti į autochtonų eiles jų gynėja ir vėl negautų pirmykštės 
reikšmės jiems, rusai daug geriau už socialistus sukiršino luo- 
mus, įsiutino žemumas prieš augštumas, kur buvo visi esą ar 
tik panorėję būti lenkais. Lenkų ir kitų mažųjų tautų kalbos 
buvo išstumtos iš mokyklų, teismų ir valdžios įstaigų. Pačioje 
Lenkų Kongresinėje lenkų kalba buvo bepalikta raštijoje ir 
teatre, daugiau niekur. Ir tą pačią raštiją suspaudė dar niekad 
nematyto aštrumo cenzūra; lenkai pažino, kas yra “sekatūra" 
— jų leidinių apkapojimas. Universitetu Vieliopolskio padary- 
toji Didžioji Mokykla ir kitos mokyklos tapo politikos, ne švie- 
timo priemonėmis. Lietuvoje ir Guduose net viešai kalbėti len- 
kiškai buvo draudžiama; o taip skaisčiai pražydusi romantizmo 
literatūra Lietuvoje buvo visiškai pasmaugta. 

Į vietą pasmaugtųjų visuomenės elementų tuo tarpu iškilo 
nauji, jau visai kitoki elementai. Reformuotieji valstiečiai ėmė 
turtėti, mokytis, verstis; inteligentai, neberasdami uždarbio 
valstybės įstaigose, kibo į pramonę ir pirklybą. Panaikinus 

muitų sieną tarp Rusų imperijos ir Lenkų karalijos, ūmai len- 
kuose pakilo rankdarbių ir fabrikų pramonė. Ji sutelkė šimtus 
tūkstančių darbininkų, sudarė iš jų visą luomą, atsirado so- 
cialis jų klausimas. 

Visa tai griežtai atmainė visuomenines ir politines lenkų nuo- 
mones, jų gyvenimui liepė siekti realių, praktikos tikslų. Tuo- 
jau tai pasireiškė literatūroje. Sugriuvo mesianistiškieji dainių 
ir jų klausytojų laukimai, jog Lenkiją atstatys Europos valsty- 
bės kažinkuriais ten kilniais tikslais, nes tos valstybės buvo 
įsigalėjusios labai ordinariškai, kumšties pajėga, militarizmu, ir 
kišenės pajėga, kapitalizmu, susidariusių iš ekonominės pažan- 
gos. Aiškiai matės visų, be jokios išimties, biauri, baisi, egois- 
tinė politika, labai tolima nuo bet kurio altruizmo, krikščioniš- 
kosios idėjos. Visa tai galutinai prablaivė lenkus ir įtikino 
juos, jog fizine galybe jokiu būdu jie nebeatgaus savo nepri- 
klausomybės, o kitais pasikliauti nėra ko. 

Beliko savas organizacinis darbas visose dirvose; ne, dir- 
vonuose, kurių per amžių amžius niekas nebuvo kilojęs. Dar- 
bas buvo sunkus, nespartus, užtat tikras. Lenkai susiprato, 
reikią stiprintis materialė visuomenės galybė, jos ištesėjimas, 
plėsti ir gilinti sveikoji apšvieta per literatūrą, meną ir mokslą; 
jokiame dalyke neatsilikti nuo pažangos; dalyvauti politikoje 
ir išsikovoti teisių. Lenkai suprato dar didesnį dalyką; bū- 
tent, jog tuščias darbas yra pataikauti sau, tuščia girtis dabar- 
timi, ypač gi praeitimi, vyriškai, drąsiai neprisipažinus prie pa- 
darytųjų ir dar tebedaromųjų klaidų, nešokus jų taisyti ir ne- 
pradėjus ju vengti ateityje. 

Taip lenkų visuomenė nusistatė, žinoma, ne ūmai; tai pa- 
darė karšta per ilgą laiką Varšavos laikraščiuose polemika tarp 
vadinamųjų jaunųjų, arba pozitivistų, ir senųjų. Tai padarė 
plačiai paplitusi materialistinė Maleschotto ir Biichnerio filoso- 
fija ir nauja istoriozofinė Tomo Buckle'o teorija (“Anglijos Ci- 
vilizacijos"), Karolio Darwino hipotezės, Stuarto Mill'o veika- 
lai, Ipolito Taine'o estetika; pagaliau, Augusto Comte'o pozi- 
tivizmas. 

“Senuosius” atakuoti pradėjo “Przegląd Tygodniowy” ir 
“Niwa”, ėmę negailestingai kritikuoti bedvasius romantizmo 
pasekėjus; būtent, visus tuos žmones, kurie iki tol buvo visuo- 
menei autoritetai.  Smarkiausis aštrialiežuvis, karčiausis pa- 
juokėjas buvo Aleksandras Swietochowskis, paleidęs savo ma- 
nifestą “Mes ir Jūs". Jaunieji prasiminė pozitivistais, nes sa- 
vo nuomones susidarinėjo iš Augusto Comte'o. Anot jo, pozi- 
tivinių žinių šaltinis tėsąs vienas; būtent, pajautų patyrimas; 
filosofijai belieką sisteminti specialiųjų mokslų rezultatai. Į pa- 
čią Comte'o filosofiją, tiesą sakant, maža kas težiūrėjo, ma- 
ža kas tenorėjo ją pagilinti. Comte'as tebuvo obalsis energin- 
gai paprotestuoti prieš bet kurį sustojimą ir apatiją viešajame 
gyvenime: literatūroje, moksle, dailėje, eknomijoje, politikoje. 

Pozitivistai reikalaute reikalavo, kad inteligentija gyviau kibtų 
taisyti tėvynės gerovę, plačiau skleistų šviesą miniose — gam- 
tos mokslus, techniką, moterų emansipaciją.  Utilitarizmą po- 
zitivistai skelbė būtiną net poezijoje, kad visai nutrūktų ryšys 
su mistika, fantazija, romantizmu, religija, o sustiprėtų ryšys su 
realybe. Religijos, ypač jos dvasios, pozitivistai kaip ir ne- 
pripažino. 

Kibta skleisti visuotinosios -enciklopėdijos vadovėlis, Dar- 
vino veikalai, Smiles'o “Padėk pats sau“ ir k. p. 

ita pozitivizmo srovė plaukė iš Varšuvos universiteto; 
bet ji buvo gerai įsigalėjusi ir kituose Rusijos universitetuose 
ir net vidurinėse mokyklose, kurioms pozitivistai pedagogai ra- 
šė net tam tikras chrestomatijas, sudaromas iš vienų pozitivinių 
mokslų, priešingai Ušakovui ir k. t. Tokioje pozitivizmo atmos- 
feroje ir man pačiam teko bręsti realinėje mokykloje 1881—1888 
metais. Viena tebuvo girdėti ir visuomenėje, kiek kartų tekda- 
vo moksleiviams susidurti su senaisiais inteligentais, ypač su 
religijos atstovais. Pozitivistų nuomonės visados būdavo to- 
kios griežtos, neprisileidžiančios jokios kritikos, tokios nepri- 
imtinos, jog senieji tik ranka pamodavo. “Et, balamūtai, seklia- 
pročiai, daugiau nieko!" Sakydavo, išgirdę tokį Salų daktarą 
Dambrauską skelbiant, jog jokio mistikinio pasaulio, tad ir am- 
žinai gyvensiančios vėlės visai nėsą, nes jos jis, gydytojas ana- 
tomas, nėkados neesąs savo lancetu aptikęs jokiame Žmogaus 
kūno organe. 

Senųjų lenkų laikraščiai, o jų turėjo nemažiau už jaunuo- 
sius, prikaišiodavo šiems skelbiamąjį materializmą, jog maža 
tegerbią tautos idealus, niekiną visą tradiciją, nieko neišskir- 
dami, griauną katalikybę ir bet kurį religingumą; tautos sieki- 
mus vadiną svajonėmis, nors jie labai svarbūs ir visiškai po- 
zitivūs. Šie priekaištai buvo nevisiškai teisingi: jaunieji len- 
kai pozitivistai toli gražu nebuvo kosmopolitai; bent didžiu- 
ma. O vokiečių katalikybei paskelbtasis kultūrkampias, pa- 
siekęs ir lenkiškąjį Poznanių, rusų barbarybės, daromos uni- 
tams, jų puolimai katalikų, apčiumpamai įrodė jiems, kiek yra 
moraliai vertas prisirišimas prie katalikybės ir koks būtų tau- 
tai skaudus dalykas, pasilaidavus ryšiui su ja. 

Jaunieji suminkštėjo savo polemikoje. Nuo to laiko pasi- 
darė sunku berasti laikraščių programų, aiškiai sudarančių žy- 
mius skirtumus. Atgalainė rusų cenzūra taip pat nemaža nive- 
` liavo tuos skirtumus, bent kraštutinumus.  Vyriausis poziti- 
vistas dr. Julijonas Ochorovičius pasitraukė iš “Przeglądo Ty- 
godniowo", kurį redagavo, ir šis laikraštis palinko į organinį 
darbą. Swietochowskio redaguotosios “Nowiny” virto papras- 
tu pažangiuoju laikraščiu, redaguojamu Boleslovo Prūso — 
(Al. Glovackio), gi Swietochowskis įsisteigė pažangaus libera- 
lizmo “Prawdą”. To pat krypsnio virto “Glos”, pakeitęs “Prze- 
glad Tygodniowy”, Petrapilio “Kraj? su E. Piltzu ir VI. Spa- 


9 


sovičium, “Ateneum "su P. Chmielowskiu. Konservatistai 
turėjo “Slovo” su H. Sienkiewiczium, “Rolę”? su Jelenskiu, 
labai katalikišką, o dar labiau antisemitišką. Šiuodu ir Lietu- 
voje buvo labai skaitomu ir įtakingu šalia bevarsio specialio 
“Przegląd Katolickio". 

Visų šalių ir tautų laikraščiai labai svarbūs žmogaus dva- 
sios laimėjimams populiarinti. Tik publicistai — ne mokslo 
vyrai; jie nėkiek nepagilina žinojimo ir išmanymo; jie tik vaiso 
diletantizmą, tenkindamies gyva, lanksčia kalba ir mitria lie- 
žuvio kova. Itin smarkus, kaip jau esame išsitarę, pajuokėjas, 
gabus ir originalus rašytojas buvo Al. Swietochowski — WI. 
Okonski; jis drąsiai reiškė savo mintis puikiu, nenuobodžių 
stilium, dažnai paradoksais. 5 

Atatiko kirvis kotą. Kam nesvetimi yra lenkų pozitivistų 
Swietochowskio, Dygasinskio, Ochorowicziaus raštai, ypač 
publicistiškieji, tas lengvai pastebės didelį panašumą jiems 
garsiojo mūsų publicisto Kudirkos raštų. Ta pati forma, tas 
pat turinys. Sąmoningai, drąsiai galvoti, niekam nepataikau- 
ti, karčiai pajuokiamai kalbėti; apie jokias “empirėjas" nesva- 
joti, visur ir visados ieškoti naudos, utilitarizmo, į tai įkinkyti 
net pačią poeziją. Jis ir Valeriją pasisako mylįs, kad ji jam 
daug gero yra dariusi, apkarsti ir žmonėmis užsiviltį neleidžiu- 
si. Lenkų pozitivistus Kudirka gerbė iki pat galui savo am- 
žiaus, juos tik skaitė, jais sekė, jiems iš savo kampo žinių tie- 
kė. Visas V. Kudirkos publicistinis tonas yra griežtai lygus 
Swietochowskio “Prawdos" ar “Gloso” tonui. Taigi Kudir- 
kos pasiryžimas organiškai dirbti, kad lietuvių tauta pakiltų ir 
sustiprėtų, pirmon galvon, materiališkai, vidutinė, ne aržiausi 
taktika, nepuolimas priešų — mušk užmušk, — kas gi tai dau- 
giau yra, jei ne apmalšintųjų į tą laiką pozitivistų programa ir 
taktika? Pridėk čia kovą del politinių teisių, nurodymą rusų 
valdžios, kaipo pirmutinės ir ko ne vienatinės priežasties vi- 
sa ko bloga, antisemitizmą ir stiprai suvaldomą antiklerikaliz- 
mą — ir bus lenkų pozitivizmas paskutiniosios stadijos. 

Tuo žvilgsniu Vincas Kudirka nebuvo koks prajovas, ne- 
tikėtai išdygęs genijus, nebuvo novatorius. Jis lietuviams ne 
— Comte'as, net ne Šliūpas, ėjęs ir einąs savais takais, nors 
taip pat padaras rusiškojo pozitivizmo, irgi atgyvenusio neil- 
gą savo amžių. Šliūpas į savo pozitivizmą maišo daug fan- 
tazijos ir pasitikėjimo savo neklaidingumu. Kudirka į savo 
“pajautų patyrimą“, ko tikrai reikia Lietuvai, be ko ji negali 
būti, temaišo tautybę, aiškiai privalomą žmonių teisę, kurios 
niekam nevalia paminti. Šliūpą Kudirka vertino, bet ir tiesos 
žodį mokėjo jam pasakyti. 

Jei V. Kudirka ne novatorius, ne “samorodok", tai bent 
jis pirmos rūšies darbininkas kitų duotąja kryptimi. (Gal vie- 
natinis toks patvarus darbininkas, kuriam lygių nedaug. Taip 
jis mums dabar rodos iš tolo, panagrinėjus jo kūrybos genezį. 

Anais gi laikais už V. Kudirkos nesimatė lenkų pozitivistų; jų 
lietuviai neatspėdavo ir nebuvo jokio reikalo tai atspėti, kaip 
išdygo ir išaugo prieš akis stovįs milžinas. Jis mums buvo 
pirmutinis šviesos ir susipratimo šaltinis, primus movens į 
kultūros darbą ir tautos organizavimą. Už V. Kudirkos, kol 
jis buvo gyvas, nebesimatė nė buvusiųjų aušrininkų; lyg jie, 
pavaidinę savo roles, tyčia būtų pasišalinę prieš jį iš kelio. 
Basanavičius, Šliūpas virto lyg jo satelitais, o ne jis jų. 

Taip žiūrėdamas į Vincą Kapsą, aš komentavau jo raštus, 
ypač “Tėvynės Varpus“, ko ne per visą 1923 m. pavasario 
semestrą. Aiškiai nusistačius tyrimo programą, nesunku bu- 
vo visa kalbama pasergėti. Gal kada rasiu laiko ir tiems savo 
komentarams paskelbti; būtent, kai grįšiu antru atvėju prie 
Kudirkos. Tie komentarai palies Kudirkos poleminę moralę, 
temperamentą ir susivaldymą, nekompromisinį ėjimą savo 
pareigų, ko taip smarkiai reikalavo iš pasauliečių ir dvasiškių 
inteligentų, kėlimą “lietuvių” pramonės ir antisemitizmą, da- 
vatkas ir gilųjį tikėjimą, valstybinę tvarką ir netvarkos dary- 
tojus; švietimą ir moterų klausimą; dailę ir mokslą. V. Kudir- 
ka per vienuoliką metų stovėjo tautos ir tėvynės sargyboje ir 
mirė, griausdamos, kad per vėlai susiprato ir perneilgai Lietu- 
vai gavo patarnauti. Mes jam tą “nuodėmę" šiandien lengvai 
atleidžiame, sakydami: duok Dieve, kad daugiau kas taip ir 
tiek patarnautų! 


VINCAS KAPSAS — ŽMOGUS. 

Gimtoji vietelė. Kudirkai nebuvo “šimtamargiai”; taip 
savalkiečiai vadina stambiuosius savo ūkininkus; bet nebuvo 
ir smulkūs: jų kolonija turėjo 53 ar net 60 margų pačioje pae- 
žerėje, pietiniame ežero gale, šalia Endziulių kolonijos; rytuo- 
se Kudirkai, vakaruose Endziuliai. Kiek toliau nuo ežero buvo 
Kriščiukaičiai, paskui nukilę į Bugnus, už keleto kilometrų, 
Kaukai, Bylai ir kiti Pažerių kaimo ūkininkai, visi davę Lie- 
tuvai žymių inteligentų. Bene žymiausi tuo atžvilgių Endziu- 
liai (Andziuliai). Jie davė vienuolį marioną, iškalbingajį tėvą 
Pijų, ir jo brolį, dabar Vilkaviškio seimelio pirmininką, kurio 
duktė kandidatuoja protesorium. Su Endziuliais Kudirkai gi- 
miniavosi. Vinco tėvas Motiejus antrą savo žmoną buvo ve- 
des vyresniąją Endziulytę Joniešką (Agniešką); ypač sutarti- 
nai gyveno jaunieji. 

Kudirkų laukas geras, bet vieta nieko ypatinga. Visame 
slesname Vilkaviškio apskrityje šis vienas ežeras ir netoliese 
giraitė. Šiauriniame ežero gale, augštesniame, Pažerių kai- 
mas, kapinės su koplyčia ir mokykla, kurią Vincas ir kiti jo 
broliai ir sesers lankė. 

Čia tatai 1858 m. gruodžio 31 d. gimė būsimasis Lietuvos 

publicistas Vincas Kudirka, per krik$ta senuoju fanaberijos pa- 
pratimu užrašytas bene Kuderkevičium. 

Senelis. Vinco senelis, bene taip pat Motiejus, kaip ir tė- 
vas, gyveno visai neprašmatniai, tamsiai ir surūkusiai. Tro- 
bos buvo senos, sodyba nepadabinta. Bet šeimininko prero- 
gatyvų senelis laikės stipriai, nepasiduodamas jau paaugusiam 
sūnui Motiejui, kurs taip pat stipriai ėmė siekti tų pat prieroga- 
tyvų. Tarp tėvo ir sūnaus iškilo paprastos tarp lietuvių var- 
žytynės, kam valdyti ūkis. Jaunajam veikiau rūpi susidaryti 
savoji šeimyna, senajam nepiga prisipažinti atgyvenus savo, 
reikiant eiti į kertę ir karšti ant išimtinės. Senelis sūnui Mo- 
tiejui neleido vesti, nes tai kaip tik ir yra pirmasis žingsnis į 
šeimininkus. Bet sūnus Motiejus ir nepavelijamas, savavališ- 
kai vedė Elzbietą Butkevičiutę (ne Jasiulevičiutę, kaip kiti sa- 
ko) iš Bugnų kaimo. Prasidėjo kuoblogiausias gyvenimas. 
Atkaklus senelis uvėriai persekiojo savo sūnų, neatsileisdamas 
per ištisus metus ir kitus; nepripažino sūnaus moterystės, ne- 
kentė ir savo marčios sūnienės. Ji buvo darbininkės vietoje, 
neturėjo jokių lengvatų nė tada, kai jau gimė vaikas. Darby- 
mečių gaudavo eiti pabarėn, nešdamos mažą ir kur ant kuolo 
pasikabindama lopšį. Senelis geruoju buvo nepermaldau- 
jamas. 

Tai sūnui Motiejui teko piktuoju pakeisti nepakenčiamieji 
santykiai. Motiejus turėjo pažinčių, geruoju gyveno su vals- 
čiaus ir apskrities “ponais". Tai ėmė ir pasidarė pas rejentą 
dokumentą, jog Pažerių koloniją jis paveldėja ir yra jos tikra- 
sis savininkas. Dangus griuvo, žemė drebėjo, kai tėvas paty- 
rė, kas atsitiko, bet tiek ir berados — sūnus įsisavino ūkyje ir 
ėmė saviškai ūkininkauti. Aršiausia, kad savo tėvui nė išimti- 
nės tame dokumente nepažymėjo. Tėvas tad įskundė sūnų 
teismui ir teismo keliu pareikalavo, kad būtų nustatyta jam 
neproporcingai didžiulė išimtis. Teismas pripažino jam to- 
kią, ir santykiai su sūnum paliko ko ne dar aršesni, ir nepage- 
rėjo jie, kol senelis mirė. 

eima. Mirė Motiejui ir žmona Elzbieta po mažo, ne iš 
ligos, palikdama jam dvejetą vaikų, Katrę ir Vincą. Taigi Vin- 
cukas savo motinos nė atminti neatminė, delto jos nėkad ir ne- 
minėjo. Motiejus vedė antrą žmoną, minėtąją Endžiulytę, ar- 
timiausiąją savo kaimynę; iš jos susilaukė gero būrio vaiku- 
čių, kurių ir dabar tebėra gyvų ketvertas: (be minėtosios Kat- 
rės Akelienės, Jonieška Grigaitienė, našlė, Emilija Lietuvnin- 
kaitienė ir du sūnu: Motiejus, tas, kurs namus paskui praleido 
ir pardavė Kuncaičiam. (jų, rodos, irgi nebėra), emigravo, žmo- 
ną su dviem dukterim čia palikęs, į Ameriką ir ten, stipriai pra- 
sigyvenęs, atsiėmė dvi gražias savo mergaites, 15 ir 17 metų; 
žmonos gyvos neberado. Antras brolis, Jonas, ėjo mokslus 
Veiveriuose, bet metęs juos, taip pat emigravo į Ameriką ir 
tapo ten amatininkų, laikrodininkų. 

Tėvas. Taigi Motiejui buvo delko kasytis pakaušis ir ta- 
sai susirūpinimas savo vaikų likimu žymiai pablogino jo gyve- 
nimą ir suardė santykius su sūnum Vincu. Motiejus mėgo lė- 
bauti, bet dirbo smarkiai. Susodino sodus, labai gražiai susta- 
tė trobas, prisivaisė gerų gyvulių; ir visus savo vaikus, neiš- 
skiriant nė ligonės Onelės, baisiausiai spaudė į darbą, tiesiog 
negailestingai, net mušdamas. Sunku betgi buvo tiek laimėti, 
kad būtų ir pačiam pertekliaus ir vaikams pakankamo aprū- 
pinimo, berniokams ūkių, mergaitėms kraičių. Motiejus del to 
smarkiai nervinos ir ieškojo pašalinių priemonių. 

Viena tų, pačių paprastųjų priemonių buvo — kurius ne 
kurius vaikus išleisti iš ūkio į šalį, davus jiems mokslo. Ir 
Motiejus Vincuką įstatė į gimnaziją Mariampolėje, kitus visus 
vaikus leisdamas į kaimo mokyklą ir smarkiai reikalaudamas, 
kad jie bent pradedamąjį mokslą gerai išeitų. Taigi ir mergio- 
tės gavo paragauti rusų mokslo. 

Vincas turėjo būti kunigu; kuogi daugiau? Kunigai savo 
šeimynų neturi, tai gerokai suglobs tėvą ir savo brolius, pa- 
lengvins tėvui karšti, o broliams vargą vargti. 

Buvo ir kitų priežasčių, kodel Motiejus troško, kad vie- 
natinis jo šeimos inteligentas, kad jo sūnus Vincukas išsirinktų 
kunigo pašaukimą. Motiejus, nors mėgo “pagriešyti", buvo 
tikrai ortodoksas katalikas, savotiškai pamaldus lietuvis, pa- 
stovus konservatistas tikėjimo formose, kurios buvo prigiju- 
sios jo tautai. Iki prašvintant šventadieniais kėlė visus Ro- 
žančiaus giedoti; nesigailėjo nė mažyčių, visus ragino į tą 
“darbą" — giedoti; tai buvo jam tiek pat reikalinga, kiek ir 
gyvuliai savo laiku apliuobti. Tikėjimas, bažnyčia, kunigas 
Motiejui Kudirkai, kaip ir kitiems senosios gadynės lietuviams, 
buvo toli gražu, ne tuščias žodis. 

Be visa to sermėgiams kunigas didžiausia garbė. Kas 
prieš kunigą daktaras ar kitų profesijų žmogus! Tai tik šun- 
lupis, bedievis. Kunigėlio dėdienės laukia, ji visu kuo geruoju 
vaišina, juo džiaugias; jis pirmas parapijoje asmuo, blizgan- 
čiais rūbais, kaip pasakoje karalaitis, bažnyčioje vaikšto. Tai 
ne vienam Motiejui Kudirkai, garbės godžiam ir sermėgiškos 
didybės pilnam, bet ir kitiems kaimynams: Kaukams, Kriščiu- 
kaičiams, Bylams gėlė širdį, kai jų sūnūs nėjo į kunigus ir jie 
nemažiau už Kudirkus pykosi ir skersavosi. Kaipgi! Visi di- 
dieji ūkininkai turi bent po vieną kunigą, tai kaipgi jiems, šim- 
tamargiams, apsieiti be jo? 

Be visa to, daug tam Mot. Kudirkos nusistatymui ir nusi- 
stačius patvarumui padėjo nepaprastas jo atkaklumas, net uvė- 
rumas, paveldėtas iš savo tėvo ir perduotas savo sūnui. Ko- 
kie jo paties buvo santykiai su tėvu, tokie susidarė ir su sūnum. 
Lygiai taip, kaip lietuvių pasaka seka apie tėvų ir vaikų san- 
tykius ir nepalaimą, tiems vaikams, kurie nenusileidžia tėvams. 

Nepaprastai gyvo, smarkaus temperamento Vincas — vi- 

su savo būdu buvo gyvas savo tėvo atvaizdas. Ir Motiejus 
buvo žmogus iškalbingas, juokdarys linksmas net pernelig, su 
fantazija, daug niekų šnekėdavo moterims, nors vargu bau 
buvo tiek nenusiturįs, kiek Žmonės ant to spėjo ir įtarinėjo. 
Numirė Ruočkų Langas (Lange) ev. — liuteris, pastoriaus nėr, 
tai Motiejus apsiėmęs jam pasakyti “pamokslą". Na, ir ėmęs 
pinti apie velionies “cnatas", nepraleisdamas nė to, kad ir 
arklius gerai romijęs. Kitiems buvę juokų, bet vel. giminės 
teisingai supykę už šposus ne vietoje. Jaunas būdamas, kai 
dar tebemergavo, pasileidęs raitas į mergelės kiemą, peršok- 
davęs tvorą ar vartus. Mėgo svečiuotis, miestelyje dikčiai iš- 
sigerti, lermuoti; statė pats, bet mėgo kad ir jam statytų, kiti 
vaišintų degtine. Nors beraštis, buvo per šešerius metus ren- 
kamas launinku. Antanas iš Bugnų savo “Valsčiaus ponuose" 
ji nupiešė Štrimu, kurs pasirašydamas padeda dvyliką lazde- 
lių ir paskutinei lazdelei įsuką vąšiuką; tai, turėjo reikšti ru- 
siškai  “Štrimas". Paskui Andrius Narjauskas, Kaukas ir 
kiti kaimynai, juokdamies, taip jį ir šaukė — Štrimu. Už tai 
Motiejus nelabai ir pyko; ypač, kad ir Kaukas buvo gavęs 
“Pukšos" pravardę už tai, kad labai pukšėdamas rūkė pyp- 
kę. Tai daktaro Kauko tėvas. Tačiau smarkiai Motiejus pyko 
ant “Valsčiaus ponų” autoriaus ir net santykiai su Kriščiukai- 
Ciais pasidarė įtempti. Launinku būdamas, Motiejus Kudirka 
gėrė net perdaug ir, sako, net nelegalią šeimyną turėjęs mies- 
telyje. Tai ir jo, pirmiau puikiai įtaisyta kolonija, į galą gavo 
gerokai pakrypti, o pataisyti ją tebūtų galėjęs Vincas, jei būtų 
sutikęs kunigauti.  Nustojęs tos vilties, Motiejus dar labiau 
iršo. 

Uvėrus tėvas Motiejus sunkus buvo ne vienam Vincui. Su 
tėvu nesutiko nė vienas šeimos narys. Motiejus kartais net 
savo žmoną apmušdavo, ne tik vaikus. Tai nuskriaustieji, 
nori ne nori, buvo koalicijoje prieš savo tėvą, pasiskųsdavo 
kits kitam, kur susimetę į kertelę, toliau nuo tėvo; o Vincas 
turėjo visų jų išklausyti, jiems pritarti, juos paguosti, numal- 
dyti, nuglostyti. Tai ir mylėjo jį visi broliukai ir seselės, tai 
ir laukė nesulaukė jo parvažiuojant, o parvažiavus būdavo tik- 
ra šventė, palinksmėdavo visi namai; vieno Vinco buvo pilna 
visur, jis visus suneramindavo savo siautimu ir ermyderiu, 
žaidimu su mažaisiais. 

Pamotė. Mylėjo posūnį Vincą ir pamotė Jonieška. Ir Vin- 
cas tikrojo sūnaus širdimi mylėjo ir gerbė savo pamotę Jonieš- 
ką Endziulytę ir visus ios vaikučius, visados vadino ją mama. 
Jai mirus, V. Kudirka 1899 m. kovo 7 d. rašo savo švogeriui 
Petrui Grigaičiui: “Mielas švogeriuk! Bučiau ankščiau atsa- 
kęs, bet — neįstengiau, nėsa buvau lyg smarkiau susirgęs ir 
neturėjau nė noro, nė išgalėjimo rašyti. 

Tikrai, šįmet Pažerius giltinė tyčia pamėgo ir paėmė au- 
kas netik laukiamas, bet ir visai netikėtas. Kad pasimirė Ona, 

tai visi matėme, kad serga, aš pats sakiau, kad neilgas jos am- 
žius — apsipratome su tuo, kad neužilgo mirs ir gailestis jau 
negalėjo būti taip didelis. 

Bet nelaukiama mirtis mamos nukrito netikėtai, kaip per- 
kūnas. Būdamas Pažeriuose per Mykolines, mačiau jug, kad 
mama neperdrūta, nuilsusi, nusidirbusi jau; bet nė į galvą ne- 
galėjo man ateiti, kad aš ją pergyvęsiu, kad atsisveikinu su ja 
paskutinį kartą. Gaila mamos — buvo man, kaip tik galiu at- 
minti, visada gera, visada man prielanki; negalėjau nė ant šer- 
menų atkeliauti, nė atlikti paskutinį patarnavimą. Ką gi pa- 
darysi! Ir man pačiam neužilgo prireiks paskutinio patarnavi- 
mo — tikrai jau aš dabar iš giminės artimesnės pirmiausias li- 
siu į žemę”... 

Nepalankus buvo tėvas Vincui. Tai jis jautė. Namie, bū- 
davo, juokus krečia su vaikais; bet ligi tik tėvas pasirodė, tuoj 
Vincas nutyla. Geroji pamotė ką dėdama, Vincui išvažiuo- 
jant, iš skalbinių ar valgymų, dėdavo, tėvui nematant, nors jis 
nėkados nebuvo to aiškiai uždraudęs. 

Rūpesčiai ir kivirčai. Aprūpinti vaikus — buvo tėvo Mo- 
tiejaus tikra idėja fiksa; privarė jį ligi neurastenijos. Lygių 
lygiai visiems savo vaikams jis skyrė po 1.000 rublių, tik pa- 
čiai jaunesniajai dukteriai užrašė 1.200 r. Vincui sakės išleidęs 
2.000 r.: tuo buvo dvigubai nepatenkintas; viena, kad “veltui” 
(Vinco nepasisekė padaryti kunigu); antra, nepatogu buvo, kad 
kitiems vaikams jau nebetesi po tiek pat paskirti, tai vis del to 
bėdojo ir ėmė reikalauti Vinco pas rejentą, kad bent pasira- 
šytų daugiau nieko iš namų nebeimsiąs ir pakvituotų tėvą, ga- 
vęs iš jo 2.000 r. Vincas skundės: 

— Aš mirštu, o mane iš lovos velka pasirašytų. Juk aš vis 
tiek nebeimsiu dalies. 


pergyvenęs savo žmoną; tą pat rudenį mirė ir Vincas; 
per pusę metų giltinė atsiėmė keturius Kudirkus. 5 $o 1, 
norėjo kitus jo vaikus apsaugoti nuo neturčio sūnaus ligonio; tai. 

aktas nešvelnus. l 


davo. Ligone savo dukterį Onele spaudė į darbą lygiai su 
sveikaisiais vaikais, prikaišiojo jai ligą; bet kai numirė, ėmė 
gailiai verkti, nerimti, skųstis, kam ją skriaudęs. 

Užsigėręs pargrįžęs seniau dažnai sakydavo: — Oi, vaiku- 
čiai! Mes čia, o kur Vincukas ? 

Ir visi vaikai ilgai verkdavo. Išleidęs Vincą, ilgai būdavo 
liūdnas. 

Dukteriai Jonieškai Grigaitienei grįžtant iš Naumiesčio, li- 
gonį aplankius (jis pats nėkados nelankydavo), visados klaus- 
davo, kas girdėti pas Vincą? Vieną kartą nuvažiavus jai, tar- 
naitė paketino langus mazgoti prieš įdėdama rudenį antruo- 
sius. Vincas sustabdė ją taręs: 

— Man jų žiemai nebereiks...— Kai Jonieška tai pasakė tė- 
vui, jis labai susigriaužė. O betgi mirė, nesusitaikęs su sū- 
numi. Ar tikriau, nesutaikintas; nebuvo, kas būtų patarpinin- 
kavęs ir sutaikinęs, kaip Andrius Narjauskas Kaukus. 

Kaukas medikas irgi buvo atsisakęs eiti į kunigus ir delto 
taip susikirtęs su savo tėvu, jog nė nebesikalbėdavo, nuo kits 
kito nusigrįždavo arba vienam įėjus, antras išeidavo. Tačiau 
Kauko tėvo būta minkštesnio; jis greičiau ėmė tokia padėtimi 
bodėtis ir nebuvo tiek baisiai tares sūnui, kad jam nebesirody- 
tų. Sykį sutikęs Penkolakių (dabar Vaitų) Andrių Narjauską, 
žmogų šviesų, aušrininką, lietuvių literatūros skaitytoją ir jos 
skleidėją, delto jaunuomenės gerbiamą, kad ir ji pati to dar 
nebūtų dariusi, jis įprašė, kad ėmęs sutaikintų ji, tėvą, su tuo 
atkaklių “rupužiukų" sūnum. Atvažiavo abudu į Kaukus. Nar- 
jauskas aplojojo studentą Kauką, liepė jam pabučiuoti tėvui 
ranką ir būti jau geruoju. Studentas Kaukas “atsiprašė”, kad 
nenori būti kunigu, tėvui ranką pabučiavo ir abiem pasidarė 
labai gerai. Studentas liko studentu, o patenkintas tėvas tuo- 
jau pasiuntė į Pilviškius alaus ir vyno. Na, ir buvo gi tą va- 
karą linksma! 

Pagaliau, paminėtinos yra dvi Vinco seserys: Katrė ir 
Jonieška. 

Katrė. Vincas teturėjo vieną tikrą seserį Katrę, už jį vy- 
resne. Tačiau santykiai su ja buvo toli gražu ne meiliai bro- 
liški, kaip paskui buvo su antra seserim iš pamotės Jonieškos, 
irgi Jonieška. Katrė buvo visai nepanaši į kitus Kudirkus nei 
į tėvą, nei į brolį Vincą, nei į kitus savo brolius iš pamotės. Svei- 
ka kūnu, dvasia buvo amžinai nepatenkinta visu pasauliu. Nuo 
pat mažens atkakli, šalinos nuo žmonių net nuo saviškių, prie 
nieko nesiglaudė, nieko nemylėjo, niekas jai nepatiko, tik skun- 
dės, buk tai jos visi nekenčią ir visi esą pasiryžę ją skriausti. 
Šalta net broliui Vincui, nėjo jam patarnauti. Tėvas ją begalo 
bausdavo (bardavo), net mušdavo, viskas veltui, tokia ir iš- 
augo. Ištekėjo už stambaus ūkininko Akelio į Simeneliškį toje 
pat Vilkaviškio parapijoje, nelėbavo, neištvirkavo, o vyro du- 
ba ir savo dalį nejūčiomis pralaimėjo, pati palikdama “dvariš- 
kė" (kumietė), vis apverkdama savo padėtį, ir kaltindama visus 
gimines, kad patys turtingi, ją vieną palieką neturte, nors vai- 
ką mokyti jai padėdavo ir buvo beįvarą į trečią klasę, tik jis 
pats liovės. 

Jonieška. Juo palaidesni buvo Vinco santykiai su sesele 
Katre, juo nieko bendra su ja neturėjo, juo visa broliška ar net 
tėviška širdimi Vincas glaudės prie kitos savo seselės Jonieš- 

kėlės, 17 metų jaunesnės už ji. Iš pradžių su ja tik ištisomis 
dienomis žaidė ir lyg tėvas nešiojos; o kai prakuto, vos iš ke- 
lergės, jau ėmė iš jos vienos belaukti, kad paslaugytų, kad 
praustis paduotų, kad pavalgyti atneštų, kambarį jam aptvar- 
kytų. Paskui išpiršo ją savo mokslo draugui, pasiturinčiam 
ūkininkui toje pat Vilkaviškio parapijoje, nors toloka nuo Pa- 
žerių (11—13 kilometrų), Petrui Grigaičiui į Būdežerius. Su 
juo buvo drauge išėję keturias klases. Paskui Petras, kurį lai- 
ką pamokytojavęs, 25 metus buvo Vilkaviškio rejentų sekre- 
torium, kol pats ėmės ūkio. (Grigaičiai tad buvo gerai apsi- 
švietę ūkininkai, sugyveno gražiai, turėjo vaikučių ir turto, 
tai Vincas gangreit su jais vienais bepalaikė artimus santykius, 
o sirgdamas, iš vienos Jonieškos belaukė, kad jam padėtų, ko- 
nors atvežtų, ji pasargintų. Ir Jonieška atsidėjusi važinėjo į 
brolį Vincą į Naumiestį, žinojo veik visą jo padėtį ir ko ne vi- 
sas jo mintis. Ir brendo ji Vinco ūksmėje, tvirtėdama lietu- 
viškame patriotizme. Štai, viena pamoka, palikusi Jonieškai 
visam amžiui neišdildomą atminimą. 

Vincą nori pataisyti. Motiejus Kudirka netesėjo savo sū- 
naus Vinco suprasti ir su juo kivirčijos; vis delto jis buvo gi 
tėvas ir nelaimėn krintanti sūnų užjautė. Itin bijota anais lai- 
kais rusų žandarų persekiojimo, nes vis tai pasibaigdavo verks- 
mingai, kalėjimu, ištrėmimu ir mirtimi tenai. 

Kai rusai Vincą suėmė Plokščiuose ir išvežė į Kalvarijos 
kalėjimą, tėvas tuojau nuvažiavo jo pasižiūrėti. Kiek tada bu- 
vo namiškiams verksmo! Tačiau tėvas sugrįžęs suramino, 
pranešdamas, jog Vincui kalėjimas esąs visai ne kalėjimas, 
tetrūkstą laisvės. Vincui palankusis Šakių viršininkas bu- 
vęs pasirūpinęs, kad kalėjime Kudirkai-ligoniui niekas nepa- 
kenktų sveikatai: būtų atskiras erdvas kambarys ir net divo- 
nas kojoms patiestas. Tai tik namiškiams Vincas kankinys, 
fiziškai kenčiąs baisųjį žandarų žiaurumą. Vis delto tai buvo 
persekiojimas, kitą kartą galįs kur kas blogiau pasibaigti, tai | 
ir sumanė tėvas savo sūnų daktarą, veikėją ir redaktorių — 
“pataisyti”, bet žinodamas, jog jo žodžių Vincas nepriims, 
prieš išvažiuodamas jo parsivežti, davė žinią namų gydytojui 
Klibinskiui, kad atvažiuotų sutikti. 

Daktaras Klibinskis buvo Lietuvos lenkas, puikiai kalbąs 
lietuviškai. Jis turėjo savo namus Vilkaviškyje ir dvarą. 
Klibinskis atvyko sutikti ir ėmė įkalbinėti kolegai Vincui, kad 
daugiau nebeužsiiminėtų “politika", dėstis, lietuviškaisiais, taip 
rusų nemėgiamaisiais dalykais; kad atsižvelgtų, galų gale, į 
vis menkėjančią savo sveikatą ir daugiau rūpintųsi savo ramy- 
be; kaip dabar, tai, girdi, pats sau darąs galą. 

Daktaras Kudirka įsikarščiavo, ėmė į stalą dviem pirštais 
trankyti; galų gale, visiškai susipyko su profesijos draugu. 

Mažieji Vinco broliai visa to klausės pro praviras duris 
iš antro kambario; žinoma, nieko nesuprato,-delko-taip pyks- 

tasi tuodu daktaru, vis delto labai nusigando, kad išgirdo brolį 
Vincą nėkados nesiliausiant tai darius, už ką jį baudžia rusai, 
nuo ko taip atkalbinėja jį tėvas ir dr. Klibinskis. Broliai ėmė 
palaikyti Klibinskį ir prašyti, kad jis nebedarytų, nežinia, ką. 
Klibinskis kalbėjo: 

— Esi tik musė. Ką tu gali pradėti prieš tokią galybę — 
visą Rusijos Imperiją! Ji tave sutriuškins! 

Vincas širdies pagavime prieštaravo: 

— Tiesos žodis sutrupins visas Rusų “karūnas”. Pami- 
nėk mano žodžius; Tu dar to sulauksi. 

Klibinskis laisvės nesulaukė. Jis tada pabaigė: 

— Nieko tu nenudirbsi, tik vėl taip pat, kaip dabar, atsi- 
dursi kalėjime... 

— Nebe taip pat. — Atšovė Vincas. — Dabar jau tik su 
ova. 

Ir vėl visi namai pratrūko gailiu verksmu. 

Ant rytojaus Jonieškytė, kaip visados, nunešė mylimajam 
savo broliukui Vincukui praustis. Vincas buvo linksmas, ėmė 
taškytis vandeniu, kaikinti seserikę. Tai Joniešką dar labiau 
įgraudino, ir ji neišturėjusi ėmė spazmiškai kukčioti. Vincas 
nusigando, manydamas užgavęs seserikę, su kuria visados 
buvo toks lipšnus, toks švelnus. Tad pagavo ją, pasisodino ją 
sau ant kelių ir ėmė raminti. 

— Tai tu dabar supykai? Ė, del tokio mažo daiktelio! 
Nagražu. 

Jonieškytė nė nepasijuto, kaip ji apsikabino už kaklo ir dar 
labiau verkdama pasisakė ne del to verkianti; ji verkianti del 
vakarykščios jo kalbos, del jo nenorėjimo liautis dirbus drau- 
džiamąjį darbą. 

— Neverk. — Jau rimtai kalbėjo Vincas. — Tie darbai 
reikalingi. Tu dabar mokies rusiškai; bet sulauksi laikų, kada 
vaikai mokysis lietuviškai. Viskas tada bus lietuviškai; ir kro- 
melių iškabos bus lietuviškos ir kits kas. Kai tai pamatysi, 
suprasi, del ko aš kentėjau, kokius darbus dirbau ir kam nesi- 
lioviau. Dabar tu dar maža, tai aš tau dar negaliu visako nu- 
pasakoti. Ar nebeverksi ? 

— Jei nebedirbsi, nebeverksiu. — „Atsakė. 

— Neprižaduų. — Liūdnai ir rimtai jau ištarė Vincas ir pa- 
leido seserikę. 

Kai Jonieška Grigaitienė, nuvykus į Vilkaviškį, netikėtai 
išvydo visas jo iškabas jau lietuviškas, net apglušo ir susirgo, 
susisielojusi, jog Vincas visa to nesulaukė, visa to negali pats 
pamatyti, kuo taip stipriai tikėjo, ką išpranašavo. 

Iš didelio noro reformuoti Lietuvą, Vincas dažnai virsda- 
yo pranašu. Tuo pačiu žygiu imasi jis su Klibinskiu, kurs turi 
varą. 

— Laukai žmonių, o jūs, svetimi jiems, laikote juos apžer- 

ge ir saviškius verčiate bėgti už marių ir ten anglis kasti. Bet 
taip nevisados bus: žemė grįš saviesiems. 

Klibinskis smarkiai gynės, bet... dvarų neapgynė. Vinco 
pranašavimai įvyko, tik Klibinskis to nesulaukė. 

— Mudu su Vincu taip mylėjovos, — pasakojo man Jo- 
nieška, — jog ir dabar, tiekai metų praėjus, kaip tik yra kuri 
tautos šventė, aš Vincą ne sapnuote sapnuoju, aš jį matyte ma- 
tau, ir kalbuos su juo, o paskui, pabudus, gailiai verkiu. Prieš 
pirmąją tautos šventę žadina jis mane: 

— O, kokie jūs dabar mandri, kaip ruošiatės į šventę, o 
manęs niekas nebekviečia... O aš visa tai dar geriau matysiu 
iš ano medžio, nuo kurio prasidės procesija. Pakelk galvą, ei- 
dama, pamatysi mane.. 

— Aš gi ir žiūrėjau į tą medį aną iškilmių ir vaikščiojimų 
dieną, bet nieko nemačiau. 

Jonieška man pasakojos dar, regis, du įdomiu sapnu, bet 
pavargęs berašydamas, jų nebepasižymėjau, dabar nebemoku 
pakartoti. 

Daug daug Vincas reiškė savo giminei. 

Vinco asmuo. Vincas Kudirka buvo augalotas jaunikaitis, 
tiesus, kaip uoselis, laibas, kiek perlaibas vyriškam, pilno vei- 
delio, skaisčiai raudonų skruostų, kaip mergelė. Alvitiškis kle- 
bonas tyčia prašęs, kad jam atvežtų parodyti tą klieriką, tą 
garsinamąjį fenomeną, kad vyriškas gali būti toks skaistus. Ir 
negalėjo juo atsidžiaugti. 

Vincas ir patsai žinojuos esąs skaistus, gražus ir patrau- 
kiantis; tuo net vyresnis būdamas mėgo moterims gašavotis, 
kai vyrus neigė, kaip neišmanėlius tų dalykų. Ka besakyti 
apie gimnazijos ir seminarijos metą! Prie gražumo pridėk ne- 
paprastą jo linksmumą, gyvumą, mokėjimą visaip žaisti, neiš- 
skiriant nė sviedinio, kurį vikriausiai gaudė, kuriuo skaudžiau- 
siai mušės; pridėk dar lenkiškas eilutes, kurių prirašydavo 
lenkiukėms, — tai ir suprasi, jog visos Mariampolės panelės, be 
jokios išimties, buvusios Vincą įsimylėjusios ir jo pasiilgda- 
vusios. Pas vieną dvarponį atostogų metu studentui Vincui be- 
repetuojant paaugusią jo dukterį, ji tiek jį įsimylėjusi, jog ga- 
vusi nusišauti, kad Vincas jai šaltas, o ir tėvas už mužiko nebū- 
ten rastą vieną tų gražiųjų fotografijų: kai sulyginęs ją su da- 
bartiniu nebegražumu, — tai ėmęs ir piktai sudraskęs tą gra- 
Zląją. 

Vincas iš pat mažens buvo siaustas, nebesuvaldomai gy- 
vas, baisiai “išdykęs", bet nekenksmingas, ne žaladarys. Dy- 
kas nestojo, vis šposus krėtė: tai pačiame kraike Žagarę statė, 
rizikuodamas nuvirsti žemėn ir užsimušti, tai kitką išdarinėjo. 
Per žiemos atostogas kaimynai patirdavo “studentus” jau par- 
važiavus, kai pamatydavo Kudirkaitį viesulu  beeinantį su 
ledžengom aplink ežerą. 

Gimnazijoje besimokydamas ir lenkés Galkauskienès ben- 
drabutyie begyvendamas, Vincas gražiai išmoko lenkiškai kal- 
bėti, gražiai šokti, nes buvo vikras, liaunų narių; apsiprato su 
panaitėmis, nes šventavakariais ten būdavo jaunuomenei pa- 
silinksminimų.  Nedrąsaus Antano Kriščiukaičio nė su pyragu, 
anot to, neįviliojai į lenkelių draugiją; jis kaip nieko nemokėjo 
lenkiškai, taip ir paskui nieko neišmoko. Drąsusis gi Vincas 
netruko susilyginti su savo vienamečiais lenkiukais, kaip kal- 
ba, taip ir visu savo mokėjimu miestiškai mandagiai, net po- 
niškai elegantiškai laikytis ir paprato nebesidrovėti svetimų 
žmonių. 

Balselį turėjo labai gražų, nors silpnutį, tenoriuką, kaip 
paprastai kad esti silpnų plaučių giedotojo. Tai veikiai atsi- 
stojo priešakyje giedotojų.  Sugebėjo ir smuiku pagriežti; tai 
įvedė ji į mokinių orkestrą antruoju smuikininkų. Gimnazijoje 
jis, kaip ir jo draugas Šablovskis, irgi antru smuiku griežęs, ne- 
buvo prašmatnūs muzikai; buvo daug gabesnių smuikininkų, 
Bagdonavičius, Dambravičius, kurie delto pirmais smuikais 
griežė. Bet Varšuvoje gerai prasilavino pas žydą muzikos 
mokytoją, kur grieždavo trio su Šablovskiu ir Lapinskiu, ir pr. 
Būčio liudijimu, jau griežęs mitriai ir įdomiai. Į galą amžiaus 
tačiau, džiovai vis labiau įsigalint, krito ūpas ir nebebuvo gali- 
ma bepriprašyti, kad pasmuikuotų.  Palinkimą į muziką jautęs 
iš pat mažens; pirmuosius du smuikus net pats buvęs pasidir- 
bes. Gimnazistu būdamas, išgirdęs praeinančius kareivius gie- 
dant kažin kokią nepaprastą giesmę ir tuojau tą melodiją 
ėmęs groti. Tai girdėdamas generolas nustebęs ir net pas direk- 
torių nuėjęs pasiteirauti, kas tas vaikinas, kurs taip lengvai pa- 
gauna melodiją: giesmė buvusi kareivių giedama iš viso pir- 
mą kartą. Pas Kriaučiūnus jis jau nėkados nebesmuikuodavo, 
nebent kada pats sau, vienas namie likęs, be klausytojų. 

Ir liaudies daineles sugebėjo pats užsirašyti, jų melodiją ; 
harmonizuoti tačiau nesugebėjo, tai pats pasisako, “Lietuviš- 
kas Kankles" leisdamas: jam jo užrašytąsias daineles harmoni- 
zavo pažįstamieji prašmatnūs lenkai kompozitoriai. 

Dainius-muzikas — šokėjas — lengvakalbis juokdarys, gy- 
vas linksmas, gražus, gerai trejeta kalbų pakalbąs, Vincas labai 
anksti patapo pirmutiniuoju, be jokių rungtynių “kavalierium" 
visoms Mariampolės panytėms. Jas ir pats labai mėgo, jų ieš- 
kojo, neapleisdamas nė vieno vakarėlio, o atėjęs į vakarą, šo- 
ko tiesiog aistriai, visa savo siela atsidėjęs. 

Toks Vincukas Kudirkaitis buvo jau net žemosiose klasėse, 
iki išėjo vos tik šeštą klasę 1877 m., kada jis buvo jau devy- 
niolikos metų, tad pačiame kvailume savo amžiaus. 

Vincą varo į seminariją Nabagas tėvas to nežinojo, nė 
žinoti nesistengė: jis tegyveno savo laukimu, kadagi Vincas tu- 
rės tiek mokslo, kad jau galės įstoti į kunigų seminariją. Jam 
nė galvoje nebuvo, jog gali kitaip būti. Anksti tad ėmė raginti 


20 


Vincą i seminariją, o jis kunigu būti neturėjo nė mažiausio no- 
ro. Ketvirtą klasę išėjęs, Vincas išsiderėjo penktą; išėjęs, išsi- 
derėjo šeštą, griežtai atsisakęs stoti į seminariją. Bet šeštą 
išėjęs, nebeturėjo priemonių daugiau beišsiderėti, ir tėvas viską 
suruošęs Vincui išvežti, kaip kokį sugautą  kontungininką, 
skaldo skiedryne šakalius. Prieina Vincas. 

=> Tai kaip gi, at rytoj važiuoji į seminariją? — Klausia 
tėvas. 

— Ne. — Stačiai, tvirtai užsispyręs atsako Vincas. 

— Užmušiu! — Suriko tėvas, užsimodamas kirviu. 

— Kirsk. — Šaltai atsakė Vincas, stabu ištiktas, nė nekrust. 

Na, tėvas Kudirka nebuvo tiek “dievotas", kad net kirviu 
būtų stengęsis padauginti “Dievo tarnų". Ir, žinoma, nekirto. 
Įvyko kompromisas. Vincas sutiko pamėginti, kaip ten bus. 
Pamėginęs vienerius metus, veržės išeiti; tėvas privertė iji 
“mėginti” antrus. Čia jj pati seminarija paleido — tėvo “ne- 
laimei", o Vinco... kas ten žino? Žinoma tik, jog Vincui “pa- 
varomam" buvo labai nesmagu, nepadoru, net skaudu. Gal 
del įžeidžiamos jau pilnamečio vaikino garbės, o gal kad ištik- 
rųjų buvo pradėjęs gerbti dvasiškąjį auklėjimą, kaip paskui iš- 
sitardavo draugui Jablonskiui. 

Sugrįžus namo, susidarę tiesiog baisūs santykiai su tėvu. 
Vincas buvo nemažesnis stačiukas už tėvą. Tėvui nėmažiau- 
siame dalykėlyje nenusileido, ne tik pasirinkime pašaukimo; 
arba tylėjo, arba atgal kirste kirto, kaip iš pradžių, taip ir pas- 
kui.  Charakteringas šis atsitikimas. Vieną kartą daktaras 
Klibinskis sako tėvui Kudirkai: 

— Turi tokių gražių dukterų: leisk jas į mokslą! 

Vincas į tai gelia tėvui: 

— Kaip gi leis, kad kunigais jos negali būti... 

O kai įširdęs tėvas tarė: 

— Eik iš mano akių, kad aš tavęs daugiau nebematyčiau! 
— puikumo pilnas, išėjo į labai tolimą savo giminę Zapyškio 
kleboną kun. Kolytą ir ilgai ilgai nebegrįžo namo, nors ir kvie- 
čiamas. Skurdo, badavo iki susergant, bet nei grįžo, nei pa- 
prašė, kad tėvas ji sušelptų. Atostogas praleisdavo arba pas 
Kolytą arba pas dvarininkus, jei gaudavo pas juos kondiciją. 
Negreit paskui ėmė retkarčiais užeiti į tėviškę, bet kaip koks 
atsitiktinas svečias, vienai antrai dienai. 


Vincas seminarijoje. Varu įstatytas į seminariją, per neva- 
lia ten laikomas. Tai toks ten jo ir buvimas buvo. Malonia 
savo išvaizda, gražiu balseliu, muzikalumu, geromis maniero- 
mis, “ukladnoscią" Vincas labai patiko seminarijos regensui 
kanauninkui Ramantauskui ir viceregensui. Šisai pastarasis, 
išvažiuodamas į savo parapiją šventėms, savo kambariuose 
įgyvendindavo Vincą. Viceregenso gyvenimas buvo antrame 
augšte prie vasaros rytų pilies bokšto, vieno iš keturių semi- 

narijos pilėje. Vienas koridorius teskyrė viceregenso gyveni- 
mą nuo laiptų į Katedros zokristiją. À "bo 

Viena Seinų baijoraitė, pasiturinti miestietė, pasipažino su 
Vincu ir ėmė jį tankiai lankyti tame viceregenso bute. Draugai 
tai buvo patyrę, bet tylėjo. Kai viceregensas būdavo namie, 
tai baioraitės tarnaitė bent laiškus nešiodavo Vincui. Tačiau 
šioji tarnaitė pasijuto nerami, betarpininkaudama tokiuose da- 
lykuose, kurie negali padaryti gero kunigo, jo santykiuose su 
mergina. Ėmė vieną kartą ir savo ponaitės laišką įdavė senam 
profesoriui Augustaičiui. Šisai atsisakė priimti, nes tai buvo 
be reikšmės: maža kas klierikams rašo ir mėgina juos balamu- 
tyti. Kas kita — pritarimas. Tai paprašė Vinco laiško, jei kada 
jis atrašytų. Ir gavo. Gautą Vinco atsaką nunešė Regensui 
jo žiniai, o Regensas įteikė pedagogų tarybai, kuri ir konstata- 
vo, jog Vinco meilės nebūta taip jau visiškai platoniškos, ir jis 
gavo pasišalinti, nors viceregensas ir čia jį labai gynė: tikrai 
nedori santykiai ne gi buvo konstatuoti. Ir jų greičiausiai nė 
būti nebuvo: Vincas buvo periaunas ir, ar šiaip ar taip, brendo 
moralėje atmosferoje. At, paprastas žaliagalvių flirtas, neleis- 
tinas, žinoma, tam, kurs rengias į celibatą. 

Apie 1892-3 m. Seinų seminarijos regensu buvo kanaunin- 
kas Jonas Giedraitis, sumanęs labai prispausti lietuvius. Tai, 
tur būti, buvo bendras iš Lenkų padiktuotas planas, nes kaip 
tik tuo laiku, tais pat metais iš Mintaujos į Žemaičių seminariją 
Kaune atkilo kanauninkas Pr. Kriškijonas, latgalis latvis, baisus 
nutautėlis lenkų naudai. Tik tarp Kuršo latvių jis garsėjo pa- 
triòtu, nes jiems lenkybės jau tikrai nebuvo galima įkišti. Lie- 
tuvybė Seinų seminarijoje buvo jau pradėjusi vaidintis ir taip 
aiškiai, jog už tai jau pirm buvusis Regensas Krajauskas buvo 
pavaręs klieriką Antaną Miluką ir Sutkaitį. Šis antrasis buvo 
kuo kitu prasikaltęs, lietuvybei net buvo priešingas; tačiau ir 
jam pavartota ta pati motivacija. (Paskui jis tapo Pittsburgo 
klebonu, kur ir tebėra). Seinų klierikai nesiliovė lietuvybei dir- 
bę nė prie smarkaujančio Giedraičio, ir susistiprinti dvasiai 
ieškojo kuodaugiausia kontakto su varpininkais. Su Kudirka 
susiartinti visi norėjo. Vincą Kudirką visa jaunoji jaunuomenė 
žinojo ir jau tada gaubė jį aureole, kai vos tik buvo pradedama 
kalbėti apie “Varpo" steigimą. 

Sugrįžęs atgal į Mariampolės gimnaziją, Kudirka ir pats 
jautės daug ko gavęs; mokėjo apie tai ir kitus informuoti. Ir 
Jablonskiui kunigų seminarija rūpėjo, tad ir jis Kudirkos tei- 
ravosi, ką jis ten per tuos dvejus sugaištus metus laimėjo. Ku- 
dirka atsakė: 

— Pabūti seminarijoje naudinga: disciplinuoja, formuoja, 
doroja žmogų. Be to, “teraz przynajmniej wiem, jasno dla- 
onie, Ze dusza niesmiertelna”. Nors su visu kuo ten negalima 
sutikti. 

Kalbėta lenkiškai. Kaipgi kitaip? 

Ir Jablonskis nuvažiavo į seminariją, bet... tik pasisakyti: 
“Niemam powolania“. 

Ir iš viso Vincas apie kunigų seminariją niekados blogai 
nekalbėdavo; ypač apie jos tvarką. Režimas, girdi geras daik- 
tas, reikalingas žmogui. Minėjo seminariją su pagarba, tai var- 
gu bau jis ten buvo žymiai susiteršęs; bene daugiau buvo įkal- 
béta, ne ištikrųjų buvo: paskui gimnazijoje Vincas buvo “czys- 
ty chlopiec”, neištvirkavo. Už jo dorą elgimąsi, už jo prityri- 
mą gyvenime ir kapelionas Jurgis Čėsna, marijonas, antras pats 
gerasis Jablonskio, girdi, per visą gyvenimą matytas mokyto- 
jas, kurio įtakoje būdavo ir nekatalikai krikščionys, net žydai, 
Kudirkos beveik nebeklausdavo tikėjimo, visados su juo rimtai 
kalbėdavos, kaip toks su tokiu. O tai daug reiškia, kai baigę 
gimnazijos mokslą visi be jokios išimties eidavo su tuo kunigu 
kinis Ir visus jis vardais žinojo, katalikus ir nekata- 
ikus. 

Vincas gimnazijon sugrįžęs. Dvejus metus pabuvęs nuo- 
šaliai, seminarijoje, mokęsis ten to, ko gimnazijoje nesimoko, 
skaitęs, galvojęs, kalbėjęs, sugrįžo Vincas netik mokytesnis, bet 
žymiai subrendęs ir buvo sekmoje klasėje prašmatnesnis už vi- 
sus kitus draugus. Rašto darbus jis jau tada parašydavo taip, 
jog rusų kalbos mokytojas, vienas pačių gerųjų mokytojų, ko- 
kiu tik teko Jablonskiui matyti, Illarjon Vasiljevič Vasiljev ne- 
galėdavo atsigerėti jų stilizacija. Ir rašydavo Kudirka beveik 
grynai, nėmaž nevargdamas mintimi. 

Seminarijoje į savo draugus Vincas žiūrėjo iš augšto, kaip 
į maža kultūrintus sodiečius. Mariampolės lenkų draugės iš- 
auklėtas, Vincas kitoks ir būti negalėjo. Giimnazijon sugrįžus, 

„dar aiškiau buvo, jog Kudirkai skirta veikėjo rašytojo vado ro- 
lė. Tik toli gražu tada dar už jo lenkystės nesimatė būsimojo 
varpininko, lietuvių žadintojo, jiems viską, tikrai, iki paskutinio- 
jo kraujo lašo atidavusio. 

Su draugu J. Jablonskiu Vincas susitiko 7 ir 8 klasėje. Juo- 
du abudu nukalbėdavo nereikią sarmatytis savo kalbos; bet 
svajoti apie savo Kraševskius, Mickevičius abiem lygiai buvo 
— “szalenstwo”. 

Sugrįžęs į gimnaziją, Vincas buvo gerai aprūpintas. Ji pa- 
skyrė “dozorca", mokinių bendrabučiui prižiūrėti; už tai jis 
nieko nemokėjo už savo išlaikymą. Be to, V. labai dailiai ka- 
ligrafiškai rašė. Tai jam nešdavo prašymus, carui siunčiamus, 
perrašyti baltai ir gerai už tai mokėjo. 

Čia jis dabar pateko į stiprią lenko lotynų ir graikų kalbos 
mokytojo, nebe kunigo Ostrovskio, nors pas jį negyvenęs. Bu- 
vusis kunigas Ostrovskis, rodos, buvo nevedęs, savo šeimos 
neturėjo. Vincą su Ostrovskiu suvedė nebent tai, kad abudu 
buvo “buvę” dvasiškiai. Be Ostrovskio, apskrities viršininko 
gudo unito, bet sulenkėjusio Šablovskio namai, jo pažįsiamieji 
lenkai ir namiškiai, buvo  mėgiamoji Vinco draugė. Jis = 

“panicz", tesusidėdavo “z rodzinami inteligentnieiszych; tam 
potanczy, požartuje, pogra”. Ir toliau tad Vincas šlitavosi, 
trindamasis tarp lenkų, augdamas jų tarpe bonvivanu ir susi- 
darydamas grynai lenkiškąją sau idealogiją. 

Į Varšuva, ne į Maskvą. Renkantis universitetą, Mariam- 
polės maturistai velijo Maksvos, nes ten buvo tos gimnazijos 
mokiniams lietuvių kilties įsteigta kiek tiek stipendijų. Visi 
ten traukė. Jablonskį ten traukė dar ir tai, kad ten jau garsėjo 
įsteigta Lietuvių Draugija. Kudirką priešingai, visa tai baidė 
nuo Maksvos. Jis neabejotinai būtų gavęs ten stipendiją, nes 
gimnaziją baigė labai gerai; vis delto bevelijo jos išsižadėti, nes 
su ja drauge ėjo rusifikacija, naikinanti lenkybę. Maksva — 
iu Varšuva! Ir jis, nors nieko neturįs studentas, išsirenka juo- 

a šitą. 

Per ištisus metus draugai nesusirašinėja. Po metų Jablons- 
kis gauna iš Kudirkos laišką. Kudirka jau žino Jablonskį esant 
Lietuvių Draugijoje. Rašo bet gi vis dar lenkiškai, kaip ir kal- 
bėdavos pirmiau. (Gal žinojo Jablonskį vis labiau karštėjant, 
tai savo laišku klausia: “Jak sie ma wasze towarzystwo wza- 
jemnej adoracji”? Kudirkos tebežiūrėta į ją skeptiškai. 

Lietuvių Draugiją tada buvo sudaręs Jonas Šliūpas, tada 
juristas iš filologų tapęs, Rūgys, Spudulis, Jasulaitis, Žemaitis. 
Su tais draugais esant, nebuvo galima nebūti drauge ir Lietuvių 
Draugijoje; ir iš viso nebuvo galima neįsitraukti į lietuviškumą, 
kur profesoriai Fortunatov ir Korš reikalavo iš lietuvių filologų 
žinių apie lietuvių šnekas ir kitką litvaniką. 

Tad Jablonskis pasijuto užgautas Kudirkos pašaipa ir at- 
sakė šiurkščiai, skaudžiai, tvirtai ir šiuo sykiu jau lietuviškai, 
jog gėda studentui taip kalbėti ir būti tokioje atmosferoje, kaip 
jis, Kudirka. Kudirkai buvo sočiai gana suprasti, jog Jablons- 
kis tikrai jau yra “Adoracijos" Draugijoje, tai ėmė ir pats at- 
sakė jam lietuviškai; dar prikimšo poezijų. Vis delto nuo to lai- 
ko ėmė skersuotis. Jablonskis jau manė jį esant žuvusį ar per- 
nelig absorbuotą mokslo. 

Kaip gi Vincas Kudirka atvirto? Jis sakos “Aušros” nu- 
meris privertęs jį pagalvoti. Be “Aušros” daug kas galėjo pa- 
veikti. Sakysime, kad ir anas Jablonskio baramasis laiškas. 
Daug vėliau paties Jablonskio paklaustas, ar tas laiškas nebu- 
vo perskaudus jam atsakas, kurį buvo davęs pirmame patrioti- 
niame įkarštyje neofita, kuriam jau rūpėio tas dalykas, tik nu- 
sijuokė. 

— Gerai, tarė. Taip ir reikėjo. 

Bet dar pirmiau, gimnazijoje, Kudirka girdėdavo atvažiuo- 
janti Petrą Kriaučiūną ir drąsiai kalbantį lietuviškai. Kriau- 
čiūnas nebuvo Kudirkos mokytojas; jis vėliau mokytojavo, nuo 
1881 m. rudens, kuriais Kudirka baigė gimnaziją. Bet buvo ki- 
tas lietuvių kalbos mokytojas, Staniškis; tik apie lietuviškumą 
šis nieko neužsimindavo ir įtakos nemokėjo padaryti; nieko 

nekritikavo, į nieką neparagino; apie reikalingumą lietuvių kal- 
bos nė neužsimindavo. Išėjai, atsakei ir tiek. Ir šiaip jau tai 
buvo be idėjos žmogus. Su savo tarnaite turėjo du sūnu, juos 
pametė; paskui vedė guvernantę; ta mirė; ir vėl vedė kokią 
ten lenkę, su kuria ir išvažiavo ant visados į Lenkiją. Valdžia 
mielai jį iškėlė iš Lietuvos, prikibus, kad jis, lietuvių kalbos mo- 
kydamas, naudojosi lotyniškuoju, ne rusiškuoju šriftu. Tai jis 
ir tapo “kentėtojas" be jokių nuopelnų, be nusikaltimų. Ir da- 
vė paskui vaikų Lietuvai nevidonų, kaip paskui Lenkų Seimo 
nari sūnų. Visgi Staniškis — mokė lietuvių kalbos, ir tai buvo 
daug. Į gerą dirvą kritęs mokslas duodavo gerų vaisių. Kad 
ir P. Kriaučiūną. Galėjo ir Kudirkoje rusėti jo įberta, nors ne- 
tikusi sėkla. 

Įdomu, koki Varšuva buvo padariusi Kudirką, pabaigtinai 
išauklėdama ji savotiškai. Jau studentu būdamas, mokėjo Vin- 
cas išlaikyti gerai išauklėto ponaičio stilių. Bet - kaip, mu- 
žikiškai, familiariškai sunku buvo prie jo prieiti. Kai norėjo, 
mokėjo išlaikyti šaltą, oficialų mandagumą ir saiką visuose ap- 
siėjimuose. 

Štai, jo laukia svečiu atvažiuojant į vieną kiemą, kur daug 
kitų svečių ir visas būrys jo draugų studentų, jo gerbėjų, labai 
jo pasiilgusių. Ligi tik jis privažiavo, visi draugai dideliu kle- 
gesiu puolė oran, apniko jo vežimą, išsitraukė jį ir puolė svei- 
kinti, užmiršę visas ceremonijas ir etikietą. Tuo tarpu Vincas 
ranka sustabdė visą būrį, šaltai priminęs, pirma reikią pasisvei- 
kinti su vaišingų namų šeimininke. Tai buvo draugu užmiršta 
teisybė. Vis delto tuo savo mostu Vincas ūmai atvėsino visą 
susidariusį augštą draugų ūpą. 

Ir iš viso Vincas, kai norėjo, mokėjo šaltai išlaikyti savo 
pasielgimų saiką, nė kiek daugiau nepasakyti, kiek reikia, nie- 
ko kalboje juoku ir pašaipa neužgauti, net draugiškai stačiūkiš- 
kai su nieku neapsieiti. 

Bet linksmoje kompanijoje jis vėl buvo tobūlo stiliaus kom- 
panijos palaikytojas: dainavo atsidėjęs, smuikavo, šoko, lyg 
pasiutęs, ir gėrė nemažiau už kitus. Tai ir paskui darė, apsigy- 
venes Šakiuose. Tai net pernelig buvo pamėgęs ir tai jam la- 
bai pakenkė sveikatai. 

Moterų draugė ypatingai gerą Kudirkai sudarydavo nuotai- 
ką. Moterų tarpe jis būdavo begalo malonus, lipšnus, manda- 
gus, sąmoningas, kalbus; na, įdomus ir patraukiantis, kaip Var- 
šuvos išauklėtas. 

Ir vėl visai kitoks vienų vyrų tarpe. Čia jis tebuvo darbo 
dirbėjas, “dielovoj". Dar studentas vieną sykį užvažiavo į 
Antaną Kriščiukaitį, kurs jau nuo 1884 m. buvo rašytojas aušri- 
ninkas, Antanas iš Bugnų, autorius straipsnių: Matematikiškas 
žemės aprašymas, N. 5—6, (206—211 p. 254—256), rašyto jau 
1883 m.; 1885 m. “Čekų Močiutė", 184—190, “Pas mus”; eilės, 
114 p. Čia pat greta Aišbės ir Kudirkos jau stovėjo pirmasis 

spausdintas raštas, 160 p.: “Delko žydai nevalgo kiaulienos”. 
Taigi Kudirka negalėjo nežinoti Antano Kriščiukaičio, savo 
gimnazijos moksladraugio, darbų. Atvažiavo tad Vincas į An- 
taną, draugas į draugą, bet nekalbus, toks didus, toks ponas. 
Antanas nori jį kalbinti, rodo jam savo “Čigonų” vertimą — jis 
nė žodžio. Taip ir nepadarė jokio įspūdžio, nėmaž nepradžiu- 
gino; dar tada jam lietuviškieji raštai buvo nei šalta, nei bal- 
ta, lygiai buvę, lygiai nebuvę, jo neįdomino ir nevergė. 

Taigi Vincas Kudirka buvo labai ilgai vien pats savimi už- 
siėmęs, pilnai patenkintas pigiais sukcesais draugijoje, pasiten- 
kinęs ir augšta lenkų kultūra. Tik aiškiai įsigalintis tuberkulo- 
zas, padidindamas jo jautrumą, ūmai jį permetė kiton pusėn. 
Pagavęs “Aušrą”, Vincas lyg apžadus padaro likusį, įautė, ne- 
beilgą amžių atiduoti jau nebe augštai lenkų, bet žemai lietuvių 
kultūrai, kurią iki tol temokėjo vos vos pakęsti, tesusilaikė ne- 
nusipiovęs, Kaip ant nesavo dalyko, ir ėmė dirbti taip pat aiš- 
triai, kaip ir kitką: Žaisti, gerti, viešėti; tikru “zapojem”. 

Ir čia pasiekė paties augštojo laipsnio. Taip kad visi Vin- 
co draugai, noroms ne noroms, visur ir visada laikė ;į, ir gavo 
laikyti, augštesniu už save. Jis ir buvo didesnis už kitus savo 
potencija ir aktu. Stebėtina tačiau, jog varpininkai, su kuriais 
Kudirkai tekdavo bendrai dirbti, jo nėmaž nelaikė savo lyderiu, 
o tik žmogum, didžiausiai susirūpinusių “Varpo” dalykais ir la- 
biausiai nusimanančiu Lietuvos dalykuose. 


Prastas daktaras, bet savas. Kudirka medicinos mokslą 
išsirinko, pakeisdamas filologijos mokslą, lygiai taip pat be pa- 
linkimo, kaip buvo ir teologijos mokslą pradėjęs. Medicina vi- 
sai ne Kudirkos krypsnio ir dalyko; jis buvo prastas gydyto- 
jas, nes buvo ką kita pamėgęs — Lietuvos liaudį ir jos reikalus. 
Tiesa, turėjo daug storų rusiškų medicinos mokslo žurnalų ir 
laikė juos, labai tvarkingai sudėstęs. Tuo net imponavo inteli- 
gentams. Jie manė daktarą studijuojant savo amato mokslą, 
o jis tik belaikė knygas, jų nežiūrėdamas. 

— Dabar turite daktarą — savo žmogų. Ar geras? Ar 
patinka? — Klausia vieną kartą sodietį Jablonskis. 

Šakiškis jam atsakė: 

— Toks daktaras tik pinigams imti. 

Kudirka savo darbo nemėgo, ir tai žmonės jautė. Kriau- 
čiūnienė, sykį d-ro Petkevičiaus mandagiai išklausyta, skundės, 
kad dr. Kudirka savo pacientų neapsakomai nemėgstąs ir esąs 
jiems begalo šiurkštus. Žinoma, negi iš geros valios. Toks 
buvo savo klientams ne jis vienas; toks buvo ir a. a. Antanas 
Vileišis, šiaip jau ramiausias ir maloniausias pasaulyje žmogus. 

Bet iš pradžių žmonės gydytoju Kudirka nesiskundė, jis 
buvo net gerokai popularus ne tik Šakių parapijoje, bet Sintau- 

tų, kuri prie pat Šakių miesto prieina, Griškabūdžio, Lukšių, 
Gelgaudiškio, vis tirštai turtingų ūkininkų gyvenamosiose. Šio- 
je apylinkėje Kudirka teturėjo vieną konkurentą, daktarą Va- 
siaką Kaimelyje, lenką, bet gerokai sulietuvėjusį, nes buvo ve- 
des vienaturtę Sungailiutę. Kudirkos popularumą žmonėse la- 
bai iškėlė tuojau, ligi tik jis į Šakius atvažiavo, iškilusi smarki 
kova žydo gydytojo su Kudirka del praktikos. 

ydai Kudirkai iš pat pradžių nebuvo palankūs ir asmeniš- 
kai ji užgavo. Palaikydami savąjį daktarą žydą, tikriau, norė- 
dami, kad Šakiuose, šioje praktikai ir uždarbiui labai geroje 
vietoje, sėdėtų būtinai žydas, kurio tuo laiku, kai Kudirka atva- 
žiavo, dar nebuvo, Šakių žydai miestelėnai, kurių rankose visi 
gyvenimai, nė už ką nesutiko išnuomoti jam butą. Spėju, kad 
žydai žinojo ir asmeninę antisemitinę Kudirkos nuotaiką, kuria 
buvo persiėmę Varšuviečiai. Žinojo jau ir iš “Varpo”, jog šis 
pozitivistas yra lietuvių tautos kėlėjas. Jam rūpėjo lietuvių 
pramonė, ypač gi visuomeninė dora, kurios spekuliantai ( o di- 
džiuma ju Lietuvoje buvo žydai) nesilaiko. Vincas Kudirka 
Žydų tikrai nekentė, liepdavo iš jų nieko nepirkti; bardavo, kam 
krikščionys katalikai krautuvių nelaiko, tik smuklėse sėdi ir 
ten pinigus praleidžia. Arielkai, girdi, tai vis turi, o naudin- 
giems prasimanymams tai ne. 

Niekur negavęs miestelyje vietos, daktaras Kudirka įsipra- 
šė ar buvo pakviestas apsigyventi klebonijoje, kur jam gyventi 
buvo, tiesa, teduotas vienas kambarys, bet ligonis priiminėti 
pavelyta antrame kambaryje, o ligonims laukti — trečiame, 
valgomame. Klebonas Kalėda buvo simpatingas, prastutis, la- 
bai geros širdies Žmogus; delto kaimynai jį net “Kalėduku" pra- 
vardžiuodavo. Svetingas, šveplas, greitakalbis, kad net seilės 
jam tiško. Jis kantriai ir ilgai, apie dvejus metus, kentė savo 
pašonėje daktarą — “kataliką", nes reikėjo gi saviškis palaiky- 
ti rungtynėse su “nekataliku". Seinų klierikai, nuo pat Vinco 
buvimo seminarijoje, tradicingai apoteozavę Kudirką - tautinin- 
ką, matydami jame tautybės reikalų gynėją, visi in gremio, o 
buvo jų daug aname rajone, agitavo už jį savo atostogų metu. 
Kunigų ir klierikų agitacijai Žmonės pritardavo, nes Kudirka 
buvo ir pats labai primanus prie žmonių, mokėjo prie jų taikintis 
ir tiesiog juos mėgo, kai jie nebuvo jo pacientai; tokius, kokie 
yra. Tai sodiečiams labai patikdavo. 

Netvarkos žmogus. Savalkiečiuose buvo įvykęs paprotis 
į sodžių pokylius vežiotis kunigus ir daktarą, tuos vienus so- 
džiaus šviesuolius. Tai Kudirkai labai patikdavo. Su sodie- 
čiais jis šnekėdavos noromis ir taikydavos išlaikyti ju stilių. 
Taip jis išsidirbo gražią, vaizdžią, pilną jumoro, gyvą kalbą. 

Vieną kartą per išleistuves į seminariją klieriko Pr. Būčio 
Šilgalių kaime Slavikų par. (14 kilometrų nuo Šakių), Pranas 
su Kudirka iš inteligentų galo nuėjo į gryčią, kur šiaip jau gimi- 
nės buvo susirinkę. Tarp ju sukinėjosi Būčių švogeris Mauza, 

jau gerai įsigėręs. Kudirka prašo jo pypkės. Mauza atsako 
jam Duonelaičio stilium — neduosiąs. Tai Kudirkai baisiai pa- 
tiko, ir jis rimtai ėmė įrodinėti reikią nuo visų tų “poniškų" kon- 
venansų atsisakyti del sodiečių kalbos vaizdingumo. 

Tačiau viešėjimas angštose sodiečių trobose didelėje minio- 
je, kuri tirštai prikvėpuoja, priprakaituoja ir prirūko esamąją 
trobą, vaišės, dirbtinai pakeltas ūpas, sušilimas viduje ir atša- 
limas išeinant bei grįžtant, buvo begalo kenksmingi Žymiai 
silpstančiai Kudirkos sveikatai. Dar kenksmingesnis buvo gė- 
rimas, tapęs net įpročiu. 

Didelio darbštumo žmogus, kuriam darbas rūpėjo, kurs ir 
dirbo daug, šiaip jau buvo netvarkos žmogus, nėkados nemo- 
kėjes dienos skirti nuo nakties. Dieną pralėbavęs, naktį dirbo. 
Didesnieji rusai valdininkai nuolat jį lankė; niekas pro šalį ne- 
pravažiavo. Ką su jais kalbėsi? O veidmainiuoti Kudirka ne- 
mokėjo; tai viską atstodavo “wypjem"' ir pats gerdavo drauge; 
svečius nugirdydavo ir pats pasigerdavo. Nuo rusų svečių pra- 
sidėjo Kudirkos gėrimas ir jo politikos ištikimybė, “blagona- 
diožnost". Tai atsiėjo jam brangiai. Reikėjo jam pasilsėti ra- 
miai, bet niekas jam nepadėjo, kaip paprastai tarp lietuvių. 

Pavyzdžiui, kad ir ta pati Maksvos Lietuvių Studentų 
Draugija. Ji turėjo nemaža narių, kuriais tačiau nič nieko ne- 
„sirūpino. Buvo tokių narių “lietuvių”, kurie po 30 metų nepa- 
sirodydavo Lietuvoje; tai tokie jie ten ir beliko — "lietuviai"! 
Ir kitur mes nemokėdavome kits kitą palaikyti ir gelbėti. Gy- 
venome kas sau; lenkuose lenkėjome, rusuose rusėiome, leng- 
vai vesdami svetimtautęs ir nudegdami pirštus ir Zuvome, tap- 
dami Lietuvos dalykams priešingi. Kas kita — lenkai. Jie ir 
svetur sudaro savo visuomenę; ji įtraukia ir moksleivius; 
draugėje jaunimas nemato pikta, pasižįsta su savaisiais, neve- 
da rusių, gauna išauklėjimą. “Delto tik tarp jų beveik nėra ko- 
votojų su Bažnyčia“, sakė vienas lietuvis Maksvos klebonas. 
Lenkai jaunuoliai nežūna savo tautai; negenda. Ir tai dar jie 
smarkiai nusiskundžia “na emigracji” temoką rietis. 

Vincas Kudirka labai nemėgo žydų ir davatkų. Taip jis bu- 
vo nusistatęs dar gimnazijoje. Mėgiamieji jo anegdotai, J. Mar- 
ciukaičio liudijimu, buvę iš žydų buities jų nenaudai. Delto ir 
temą pirmajai savo poezijai pasirinko: “Delko žydai nevalgo 
kiaulienos“, kur žydų klasta įgelti Kristų pasibaigė vieno žydo 
pavertimu kiaule. “Ir Ickus tarpu kiaulių kaip liko, taip liko". 

Kudirka buvo griežtas antisemitas, net ne asemitas. Var- 
šuvoje ta visuomeninė nuotaika prieš žydus, kurie nepasiduoda 
lenkams praryjami, asimiliuojami, buvo beveik bendra. Pradžią 
nusistatymui prieš Žydus davė jie patys, iš pradžių sutarę su 
Swietochowskiu (kaip ir su Andr. Niemojewskiu) ir k. pirmei- 
viais eiti prieš katalikus ir jų klerikalizmą ir netesėję į tai save 
įtraukti: aršiausias pasaulyje žydų klerikalizmas — rabinizmas 

žydams paliko neliečiamas. Niemojewskį tai vėliau padarė ar- 
šiu reakcininkų. 

Apie davatkas Vincas buvo kuo blogiausios nuomonės. 
Joms paskyrė bent tris aršius feljetonus ir eilutes. Visa to pra- 
džios gal reikia ieškoti aname seminarijos incidente, kada jį 
sukompromitavo. Tačiau Aišbė liudija tai nebuvusi specialiai 
Kudirkos nuomonė; taip apie Lietuvos davatkas manę ir visi 
kiti studentai. Tik Vincas Kapsas sugebėjo tai pasakyti, kai 
kiti, nieko nerašydami ir nespausdindami, savo nuomonę savo 
užantyje pasilaikė. | 

í Bardamas tėvą, kad seserų neleidžia į augštesnį mokslą, 
sakė: 

— Ar bus davatkos — dykaduonės ? 

To bijodamas, ir Grigaičius skatino, kad išleistų į mokslą 
savo Marytę, dabartinę Jonienę Strazdienę. 

Už gilų Kudirkos davatkų nekentimą šiosios jam keršijo, 
laidydamos ant jo visokius liežuvius, skelbdamos iš jo gyveni- 
mo visokių nemalonių jam neigiamų paskalų, ypač po dviejų 
atsitikimų, apie kurius žemiau. 

Kudirka ne priešas kunigų. Nedaugingi sodžiaus inteligen- 
tai, nori ne nori, priversti esti bendrauti. Aršiausias antiklerika- 
L aa susidurti su kunigais ir dažnai su jais tą patį darbą 

irbti. 

Vincas Kudirka, kaip tikras lietuvis, kaip ir jo tėvas, su ku- 
nigais draugavosi, gyveno prietelingai. Vincas Kapsukas Mic- 
kus tad neteisingai paskelbė: “Byl wrogiem klerikalizmu“, re- 
gimai tai suprasdamas — Bažnyčios atstovų. Kudirka “byl 
wrogiem" blogų kunigų, blogai einančių dvasiškas savo parei- 
gas, blogų piliečių, rusintojams pataikaujančių; jiems netingėjo 
ir nesidrovėjo kirsti. 

Akylai pasergėdamas žmonių silpnybes, tad ir kunigų, jis 
mokėjo sąmojingai jomis pasinaudoti, kartais net tuo įkyrėti 
akyse. Daugiausia iš jo kliūdavo smūgių nerangaus proto Ša- 
kių vikarui Vaiciechauskui: jis nemokėjo Kudirkai lygiai aš- 
triai sąmoningai atsiskirti ir atsispirti, tad už visą įkyrėjimą 
jam temokėjo prasivardžiuoti — bedieviu. (Anegdotas apie 
“lajų"). Juodu tesugyveno Šakių klebonijoje tikrai bloguoju ir 
bodėjos kits kitu. Ana, bodėjos perilgu Kudirkos viešėjimu 
klebonijoje ir kiti kunigai, bet jo ligonimis, tais nuolatiniais dieną 
naktį svetimais žmonėmis, ne pačiu daktaru. Įkyrų buvo ne- 
turėti sau pusės klebonijos. Kudirka, galų gale, gavo pasitrauk- 
ti į pasisamdytąjį butą šalia klebonijos. 

Kudirkai-tėvui verčiant Kudirką-sūnų būti kunigų, o šiam 
vriešinantis, kunigai visados palaikė Vincą ir jo laisvę pasi- 
rinkti pašaukimą. Ir tėvo iš namų pavarytąjį exklieriką Vin- 
cą kas gi priglaudė ir toliau padėjo mokslus eiti? Kunigas Ko- 
lyta, beveik svetimas jam žmogus. (Giminių liudijimu Kolyta 
Vinco mokslui padėjęs daugiau ne 2,000 r., vadinas, tiek pat, 

kiek ir tikrasis tėvas, kurių tačiau Vincui nėkados nepriminda- 
ves. Ir visas atostogas bei šiaip jau liuoslaikius Vincas pra- 
leisdavo, jei neturėjo kondicijų, Zapiškio klebonijoje, geriau, 
kaip savo name. Tad Vincas del savo tragedijos su tėvu nė- 
kados nekaltino pačių Bažnyčios ir Religijos Atstovų. Bet ir 
pačios religijos jis nėkados nepuolė ir pyko, kai jam tai ne- 
teisingai prikišdavo. 

Itin gerai daktaras Kudirka sugyveno su klierikų Pranu 
Būčiu, netolimu savo kaimynu. Pr. Būčys būdavo pas Kudir- 
ką tankiai. Kudirka vis džiaugės sulauksiąs, “gero, galvoto ku- 
nigo”. Gi ir gera būdavo pas Kudirką pabūti! Jis tave pa- 
šnekins, paskripkuos. Paskui Pr. Būčys susitikdavo su Kudir- 
ka Plokščiuose pas Kriaučiūnus. Kudirkos pažintis su Kriau- 
čiūniene prasidėjo seniai, dar kai ji buvo Arminienė. Jų dvie- 
jų geri santykiai jau ir nebepagedo, nebenutrūko. 

Pr. Būčys tad geras liudytojas, o jis sakos neatmenąs, 
kad Kudirka būtų kada nors mažiausia tikėjimo ar kunigų ne- 
pagarba įžeidęs jo jausmus. Didžiausis daiktas, kun. Būčiui 
nepatikęs, tai Kudirkos išsitarimai, jog “Przegląd Katolicki” 
vedąs žydišką politiką; destis, esąs nesąžiningai redaguoja- 
mas. Tik apie vieną Seinų seminarijos Regensą Giedraitį Ku- 
dirka kalbėjo blogai, jo nemėgo ir vadino ji išgama lietuviu; 
bet ir turėjo teisės taip manyti. Kudirka sykį paklausęs Gie- 
draitį, kam dvasiškoji vyresnybė laikanti Mozūruose tokį kuni- 
gą Staniukyną. (Paskui jis buvo Biblijinio Instituto Jeruzoli- 
moje studentas ir Naujojo Testamento leidėjas Amerikoje). Gie- 
draitis atsakęs: 

— Žeby niebruzdzil Litwy. 

Pyko dar ant vilkaviškiečio klebono ir ant Naumiesčio 
praloto. Žiūr. žemiau. 

1894 m. tačiau Pr. Būčys “Varpe" gynėsi su Kudirka del 
Leono XIII enciklikos Lenkų vyskupams. Kudirka lenkus už- 
stojo ir sakė Popiežius juos užgavęs, bepataikaudamas ru- 
sams. O Būčys sakė, ir dabar taip pat tebemanąs, jog Leono 
politika tuo laiku buvusi protinga ir naudinga patiems lenkams. 
Kudirka ir šiame dalyke, kaip ir kituose, buvo pilnoje lenkų 
pirmeivių “Gloso” įtakoje. “Glosą" Kudirka mėgo skaityti ir 
savąjį “Varpą" darė, kiek nuo jo parėjo, to tipo. 

Galop, apie minėtuosius incidentus, sukėlusius daug kalbų 
ir nemaža Kudirkai pakenkusius. 

Kun. Vaiciechauskas nusišovė. Žiemą tragingai pabaigė 
savo amžių amžinasis Kudirkos priešas kun. Vaiciechauskas. 
Vieną šventadienį turėjo jis laikyti Suma. Paskambino. Žmo- 
nės laukia, kunigo nėr. Žmonės ėmė pykti, kreitėti, zokristi- 
ninką barti. Šisai nuėjo vadinti, ėmė belstis į užrakintas du- 
ris, bet niekas neatsiliepė. Tai patyrę žmonės išlaužė duris ` 
ir rado kun. Vaiciechauską tebegulintį lovoje, bet su peršau- 

tu smilkiniu, i$ kurio beveik neiSbège kraujo. Viena jo ranka 
buvo ant antklodės, antroje.iStiestoje palei šoną, pusė kumš- 
ties po antklode, laikė revolverį. Kilo neapsakomas verksmas, 
klyksmas ir šaukimas, jog kunigą nušovęs jo priešas ir perse- 
kiotojas Kudirka. Nesutikimus tarp jųdviejų visi žinojo. Tele- 
grama pašauktas iš artimojo Naumiesčio dekanas prelatas Sa- 
liamonas Oleka tuojau atvažiavo. Viską ištyręs drauge su ku- 
nigais, rado kunigo, deja, paties nusišauta ir nieko čia nebūta 
kalto; tai jis čia pat pareiškė žmonėms ir paskui antrą kartą 
bažnyčioje iš sakyklos. Kunigą palaidojo be bažnytinių cere- 
monijų nepašvęstoje vietoje. Joks kūnigas nei į akis, nei už 
akių nepritarė toms paskaloms. Vis delto gandas plito labai 
plačiai ir kėlė didelį nebepasitikėjimą Kudirka - daktaru. Į tą 
pat istoriją ėmė dėti zokristininką ir kažinkokią vieną antrą 
moterišką, neva dalyvavusius šioje tragedijoje. Tai labai pa- 
gadino gydytojo opiniją ir sugildino Kudirkos - ligonio širdį. 

Nėščia tarnaitė. Antras nemalonumas ištiko, kai io tar- 
naitė pasirodė nėščia ir gimdė. 

— Kad būčiau žinojęs, jog ji man tokį nemalonumą pada- 
rys, būčiau senai išmetęs. — Kalbėjo Kudirka. 

Kunigai ne tiek jo žodžiais tikėjo, kiek jo liga arti pasku- 
tiniosios stadijos; toje stadijoje ligonys nebesą vaisingi, nors 
labai goslūs iš susierzinimo. Ir iš viso žmonės Kudirkos čia 
neįtarė: ar maža tokių atsitikimų ir kitur! Vis delto kunigų 
santykiai su daktaro Vinco namu per kurį laiką buvo nutrikę. 
Paskui jie ir vėl pagerėjo. Kalbamuoju laikų daktaras gyveno 
jau nebe klebonijoje. 

Tame dalyke Kudirka nebuvo “davatka"; tai jis mėgo. 
Ant rašomojo jo stalo stovėjo artistiška prespapiė -— mergina, 
apsiklojusi drobule. Atvožęs vokelį, randi ją visai nuogą. Ne- 
pavaldą savo rankų svečiai, kuriems rūpi viskas pačiupinėti 
ant stalo, prie kurio atsisėdo, gauna tokiu būdu susigėsti dide- 
liam šeimininko patenkinimui. Bet Kudirka toli gražu nebuvo 
pasileidėlis. Apie jo įtartinus santykius su moterimis neliko 
jokių tikrų pėdsakų. Krašauskienės dalykai visai kitos rūšies. 

Nemuno skenduonys. Pagaliau, toje vietoje paminėkime 
vieną nemalonų atsitikimą, kurs nepasibaigė bloguoju. Į Plok- 
ščius pas Kriaučiūnus susirinko geroka kompanija su dr. Ku- 
dirka ir dr. Gaigalaičiu, prūsų kunigu, ir moterimis.. Susitarė 
padaryti ekskursiją Nemunu. Palaukė ateinant “Perkūno" gar- 
laivio ir ėmė į jj irtis Vainausko kėliko laive. Vainauskui pri- 
vežus ekskursininkus prie pat garlaivio, mašinistas pergreit 
paleido ratą, ratas sudavė per laivę ir visi pasažirai pliumpte- 
lėjo į Nemuną. Gerai, kad toje vietoje būta seklu. Tai viskas 
pasibaigė sušlapimu. Vienam Gaigalaičiui ratas sumušė ranką. 
Ekskursija nepasisekė; reikėjo grįžti namo. 

Dr. Jonas Staugaitis. 1893 m. Kudirka, išvažiuodamas į 
Jaltą pasigydyti, į savo vietą atsikvietė savo universiteto 

draugą, tik daug jaunesnį amžium, ir “Varpo” bendrininka dr. 
Joną Staugaiti. Iš Jaltos Kudirka nebegrįžo į Šakius; 
jis apsigyveno Naumiestyje pas Valeriją Krašauskienę, viršuje 
ant kolonialinio jos kromelio, salkoje iš dviejų kambarių. Ne- 
beapsigyveno Šakiuose ar kad nebenorėjo, ar kad dr. Staugai- 
tis nebenorėjo jam užleisti vietos, į kurią tik laikinai, gydymos 
laikui atsikviestas? Apie tai visaip buvo kalbama, ypač, kad 
matės, jog dr. Kudirka nuo to laiko vis turi kokių ten pretensi- 
jų į dr. Staugaitį, savo draugą. Jis nenoromis kalbėdavo apie 
šį savo draugą; tiesa, nėra niekam pasiskundęs; buvo tiek jau- 
trus — kam čia man barti draugas tiems, kurie nuošaliai laiko- 
si. Tik kai buvo kalbama apie kitus, Kudirka daugiau kal- 
bėdavo. 

Dr. Jonas Staugaitis ir buvo ilgokai apkalbamas. Tai kad 
kažinkaip negarbingai pasielgęs, Kudirką suimant, tai kad ko- 
kius ten jo daiktus pasilaikęs. Ir vienas ir kitas apkalbėjimas 
buvo nepamatuotas. 

Šakių ap. viršininkas buvo Kudirkos gėrimais nulenktas, 
kaip ir kiti rusai valdininkai. Buvo Kudirkai palankus ir jo 
negaudė. Prieš reviziją jis pranešęs dr. Staugaičiui, kad su- 
L visa įtariama. Staugaitis to nepadaręs, tai buvęs 

altas. 

Kudirka buvo suimtas ne iš Šakių. Į Šakius tik atvyko iš 
Naumiesčio geras (doras) žandaras kratos daryti, ar neras ko 
tarp likusių jo daiktų. Tai buvo dr. Vaineikio bylos pasekmės. 
Žandarui paklausus dr. Staugaiti, ar jo bute, buvusiame pir- 
miau Kudirkos, yra da kurių jo daiktų, Staugaitis neužsigynė 
ir negalėjo užsiginti, nes tai buvo Žinoma, ir parodė vieną te- 
besamą spintą, kur, tikėjosi, nieko nebuvę įtariamo. Tada žan- 
daras atsivedė prokurorą, burmistrą, parodė įsakymą iškrėsti. 
Ir tikrai, nieko ten nerado; tepasiėmė dvi knygutes apie cho- 
lerą, kurių gale tačiau būta rusus keikiančio straipsnio. Tai 
pasiėmę rusai nuvažiavo į Plokščius suimti Kudirkos iš Kriau- 
čiūnų. Antros Kudirkos spintos dr. Staugaitis neparodė, tai 
ji nė nebuvo išžiūrėta. Pranešti į Plokščius apie kratą Šakiuo- 
se nebuvo galima ir tai neturėjo reikšmės. Gal būt dr. Stau- 
gaičiui reikėjo pasisavinti anosdvi knygelės, kad Kudirkai būtų 
lengviau; bet jos ir taip Kudirkos neapsunkino, jei jį tepalaikę 
apie pusantros savaitės paleido be jokių blogų pasekmių. Ku- 
dirkos paleidimų ypač rūpinosi Krašauskienė; ji daugiausia bė- 
pon Tėvas tenuvažiavo į Kalvariją aplankyti ir parsivežti 

inco. 

Pas d-ra J. Staugaiti tebuvo tu V. Kudirkos daiktų, kurius 
jis buvo iš jo dar gyvo pirkęs. Visi kiti daiktai liko pas Vale- 
riją Krašauskienę. Nepirktų daiktų bebuvo likę skripka, vio- 
loncelė ir citra. Visa tai buvo parduota per loteriją laidotuvių 
ir paminklo išlaidoms padengti. 

Valerija. Čia tenka atremti dar viena nepamatuota pa- 

skala, būk Vincas Kudirka su Valerija Krašauskiene buvęs pri- 
gyvenęs dukterį. Valerijos istorija buvo štai kokia, 

Šakių notaras Olechowskis turėjo dukterį Valeriją. Ji Nau- 
miestyje ištekėjo už dvarininko Kraszewskio, Merčų savinin- 
ko ties Žaliąja 300 margų. Kraszewskis, mirdamas džiova, tą 
palivarką paliko žmonai ir dukteriai. Žemė buvo įskolinta. 
Valerija tad pardavė ją per licitaciją ir su vaiku, jau diktoka 
mergyte sugrįžo prie tėvų į Šakius. Paskui ta Kraszewskytė 
ištekėjo už aptiekininko Valigorskio kur ten apie Varšuvą, o 
šiam mirus, antrą kartą už jó brolio. 

Kraszewskienė turėjo brolių Olechowskių. Jie dabar Var- 
šuvoje ir apie savo seserį Valeriją, per karą emigravusią į Ru- 
siją, dar 1921 m. nieko nežinojo, kur yra. Gal ten bus mirus. 
Valerija turėjo ir dvi seseri Šakiuose. Viena ištekėjo už priv. 
advokato Strimavičiaus. Šiosios dukterį Janiną V. Kudirka 
krikštijo; buvo tad jos krikšto tėvas, ne tėvas, kaip paskui ne- 
žinovai manydavo. Janina tapo dentistė ir ištekėjo už mediko 
Žemaičio Vilkaviškyje, kur ir tebegyvena. Ji ką ne ką yra pa- 
veldėjusi iš savo garsaus krikšto tėvo. 

Olechowskytės, Krašauskienė ir Strimavičienė, buvo tik- 
ros lenkės, bet lietuviškai mokėjo gerai ir buvo lietuviams pa- 
lankios.  Strimavičių vaikų tas vienas Viktoras tėra “lenkas” 
ir tarnauja Lenkų kariuomenėje. Antras liko Rusijoje. Tre- 
čias tarnauja mūsų kariuomenėje karininku, ketvirtas ten pat 
tarnavo savanoriu. 

Su Valerija, kuriai dr. Kudirka tokias graudžias ir jaus- 
mingas eiles parašė Laisvose Valandose, jis arčiau suėjo, tik 
jai našle, kaip sakėme, su nebemaža mergiote sugrįžus į Ša- 
kius; tas romansas Šakiuose teprasidėjo. Paskui, V. Kudirkai 
patariant. V. Krašauskienė, tur būt, savais pinigais, likusiais, 
dvarą likviduojant, įsisteigė Naumiestyje kolonialių prekių 
kromą, kur ir V. Kudirka apsigyveno. Krautuvei nevyko. Ku- 
dirka paskui išsikėlė į kitą gatvelę prie pat Širvintos upės, Prū- 
sų sienos, begalo patogios kontrabandai gauti iš Prūsų Širvin- 
tų pašto. Ta gatvelė dabar praminta Kudirkos vardu. Ten, 
jau be kromelio, rodos, ir Krašauskienė apsigyveno. 

Tad atmestina dar viena netiesa, būk V. Kudirka Valerijai 
įtaisęs kromą. Kudirka visados buvo bepinigis; gyveno ir gy- 
dės varpininkų padedamas. Krašauskienė jį vos begyvą grįž- 
tant iš Jaltos priėmė į Naumiestį. Tada Valerija parodė Vincui 
daug žmoniškumo ir nesiliovė jo visiškai paliegusio globoti. 
Tik pačioje pabaigoje Vinco gyvenimo darosi nebeaišku: glo- 
bos nebesimato, pietus ligoniui vaikezas iš kitur nešioja už pi- 
nigus. Sesuo Jonieška, dažnai atvažiuodama į Naumiestį li- 
gonio lankyti, nesanti nėkados mačiusi Valerijos; lyg ji būtų 
nuo giminių slapsčiusis. (Giminės spėja ligonis buvęs susiki- 
virčijęs su Krašauskiene del bendros (?) krautuvės likimo. Tai 
neįtikėtina, atmenant kitas žinias apie Kudirkos neturtą. 

Varpas 3 

Paskutinés dienos. Lietuvos didvyris Vincas Kapsas gy- 
venima baigė tad dideliame neturte, tačiau niekam neprisipa- 
žindamas. Net prieš tą, iš kurios ėmė pašalpą (Gabrielę Petke- 
vičiutę, “Žiburėlio"), maunas briliantiniu žiedu, dar neparduotu. 
Seseriai Jonieškai sykį paklausus, bene stinga jis pinigų misti, 
parodęs tris savo smuikus. Girdi, vieną tik pardavęs, dar ilgai 
galėčiau misti. Gyveno jis gražiai, kad ir angštai; kambaryje 
buvo tvarkinga ir švaru. Estetu gyvenęs, estetu ir baigės. 

Menkai ko jam ir bereikėjo. Įsivaizdavo ligonių būdu, jog 
as vienas kumpių “karkas” ir ėmė jų neapsakomai pa- 
siilgti. 

Štai jo laiškas (be datos ir vietos pažymėjimo, bet iš Nau- 
miesčio). 

“Mielas Švogeruti! 

Niekaip neatmintum, apie ką rašysiu, tai gi tiesiog pasaky- 
siu, kad apie karkutes. Besergant taip ilgai, nusibodo jau val- 
gyti tolydžio, be atmainos jautieną, o kitokios mėsos ar kito- 
kio valgomo, prie ko da turėčiau norą, Naumiestyje negalima 
gauti, o kad ir kartais gauni nusipirkti, tai vieni niekai. 

Labai mėgstu karkutę su krienais. Tai pasakyk Jonieškai 
apie tai, o jau ji žinos, ką padaryti. Jeigu kalėdodami kunigai 
vargamistros ir visoki zakristijonai neišgabeno visų karku- 
čių, tai gal Jonieška ras da ir namieje. O jeigu kaip, tai tegul 
Pažeriuose arba Smalinyčioje paiieško. Prie karkučių galima 
pridėti kokį kumpelį, tik ne riebų, kokią dešrelę rūkytą, tik ne 
riebią ir sūrį išdžiovintą, tik ne labai kietą — tai ir begraužda- 
mas ir pavasario arba vasaros sulauksiu. O šiaip jau valgau 
tik vienus beveik kopūstus — da tie nenusibodo. 

Nuo pradžios rudens neapleidžiu stubos, o beveik ir lovos. 
Žinoma, šalta ir pavaikščioti negaliu — da vasarą, šiltą dieną 
tai ir paeiti paeinu. Niekur negalėdamas išeiti, su nieku nesi- 
matydamas, nė nežinau, kas ant svieto dedasi, kas girdėt apie 
mūs kraštą, kaip einasi Katrei Akelienei su jos vyru ir t. t. 

Būtų labai malonu šiokias tokias žineles sugauti. Labai da 
norėčiau atlankyti savo krašte, bet kas Žin, ar galėsiu, nės tai 
priguli nuo sveikatos, o ne nuo mano noro. Ir pernai vasarą 
norėjau, o negalėjau — vos geležinkeliu sykį pervažiavau nuo 
Vilkaviškio iki Pilviškių ir atgal, o kitą syk arkliais iš Naumies- 
čio į Vilkaviškį, bet teip nuilsau, kad toliau keliauti nebuvo ką 
nė stengtis. 

Likkite sveiki ir rinkkite karkutes. Jūsų Vincas“. 

Kitame laiške iš 1899 m. kovo 7 d. (jo pradžią viršiau esa- 
me padėję — apie pamotės mirtį): 

“Taip išpalengvo einu silpnyn, kad rodos nė pajusti to 
negaliu. Nuo rudens jau gyvenu lovoje ir laukiu vasaros, arba 
giltinės. Kas' žin, ar šimet galėsiu net vasaros laike apleisti 

lova — taip mažai turiu pajiegų, o jug iki vasarai da labiau jos 
gali sudilti. 

Taigi prilaikymui tų mano pajiegų tegul Jonieškutė nepa- 
miršta suteikti man karkučių. Jeigu jau išrūkintos ir pas mane 
nesuges, tai tegul tuoj siunčia — aš laukiu ir jau tarkuoju krie- 
nus. Geriausiai būtų įduoti kam, kas važiuoja į Naumiestį, o 
negalint taip, tai per paštorių, pridedant sykiu ir laiškelį, ku- 
riame būtų pažymiama, kas į pundelį buvo įdėta. 

iuo žygiu pasilikite sveiki visi. Vincas". 
P. S. Pačtoriui reikia gerai paaiškinti, kam įduotas siuntinys, 
kad mane rastų ir pasakyti, kad už atvežimą siuntinio aš už- 
mokėsiu pats. Turėdamas prie siuntinio laišką su mano adresu, 
da lengviau galės mane atrasti — ant galo žino mane pačtoriai. 

18. III. 99. M. Š.! Gavau viską, kas buvo paminėta tavo 
laiškelyje — labai dėkavoju Jonieškai už gražią atmintį ir ska- 
nų siuntinį. Tegul tik atgis musės į pavasarį ir aš sykiu su jo- 
mis, tai pats atkeliausiu į Budežerius padėkavoti. 

Siunčiu daug labų dienų. 

Į Vilkaviškį. Notaro Baro kancel. V. K.". 

Rūpestinga ir paslanki sesuo Jonieška, surankiojusi iš tėvų. 
ir giminių skerdžiamųjų kiaulių karkas, vežioja ligoniui. Pristi- 
ges jų, pats ieškos pirkti, prašo, kad pralotas Oleka jam atsiųs- 
tų iš savo klebonijos. Ir kai vieną ar kelis syk atsiuntė jam su-- 
eslu ir ligonis negalėjo jų valgyti, nervinosi ir pyko, saky- 

amas: 

— Regi, kokie kunigai... tyčia netinkamų siunčia... — Nors. 
čia gal daugiau buvo kalta praloto šeimininkė, neprisimananti 
rūkyti, ne pats “kunigas”. 

Pirmą kartą savo džiovos ligą Vincas konstatavo 1889 m. 
laiške į tą patį savo draugą, vėliau švogerį Petrą Grigaitį. Po 
to lyg nebėra žinių apie io ligą. Bet jau 1893 m. lapkr. 20 d. 
vėl jis rašo aimanuodamas. 

“Mano mieli! . 

Petruk ir Jonieškute! 
i Svotba pataikète į tokį laiką, kad jokiu būdu pribūti ne- 
galiu. 

1) Žinote mano menką sveikatą, kuri į rudenį da daugiaus 
gadinasi, jug buvau ketinąs šiemet pasiekti šiltesnius kraštus. 
Užvakar vėl tik ką esu atsikėlęs iš lovos — nenorėčiau išnaus-- 
jo po kelionei gulti. Zi Mo 

2) Keliai pas mus teip bjaurūs, kad net davatkos/įžadų nę 
2 resu, o žmonės tai, žinoma, tuni namieje, laukdami, Kai 
Sals. 


> 


3) Neleidžia nė 25 dvarų ligoniai išvažiuoti—turiu“k Ne 
būti namieje, o kaip išvažiuoju, tai į savo vietą tuti = 
O kas dabar iš daktarų į Šakius atvyks? Varyte neat ? L 

Kaip pasitaisys keliai ir oras, atvažiuosiu atsilankyti. 

Dabargi veliju judviem visko, kas tiktai tinka judvieju 
laimei. Brolis Vincas". 

Iš ko Vincui Kudirkai ta baisioji džiova? Ji nepaveldėta. 
Nei tėvas Motiejus, nei motina Butkevičiutė nebuvo ligūsti; 
ypač džiovos nesimatė jokių ženklų. Juodviem buvo dvejetas 
vaikų — Katrė ir Vincas. Motina Elzbieta pasimirė po mažo, 
ne iš ligos; tėvas sveikas susilaukė senatvės, sesuo Katrė ir 
dabar tebėra gyva, pati visus savo vaikus išžindė ir sveikus 
auklėja; jų tebeauga ketvertas. 

Kudirkų šeimoje įtariama kaulų džiovos liga tėra mirusi 
viena duktė iš antrosios moterystės su Jonieška Endziulyte 
Ona, 16 metų būdama. Ji buvo užsigavusi koją; nuo to ėmė 
tos kojos kaulas gesti ir nors Karaliaučiuje buvo jai padaryta 
operacija, mirė, namo sugrįžus ir čia dar ilgokai pasirgus. Tai 
ir tas kaulo gedimas galėjo būti ne tuberkuliozinis, nes iš tos 
pat Endziulytės likę dar ketvertas vaikų sveiki, kaip ridikai. 

Taigi apie džiovos paveldėjimą nėra nė kalbos. Vincas 
apsigimė silpnesnis, liesutis, linkęs apsirgti tuberkula, kuri Lie- 
tuvoje neaplenkianti nė vieno žmogaus, tik ne bet-ką įveikian- 
ti. Visi Vinco likę atvaizdai rodo jį visad buvus smulkaveidį. 
Laisvėje, pertekliuje augdamas, gerai valgydamas, neangštai 
gyvendamas, galėjo tuberkulai nepasiduoti. Bet mūsų moks- 
lus einančių vaikų žinomas skurdas, alkavimas ir persidirbimas, 
kai reikia tuo pačiu žygiu duona pelnytis, netik mokytis. Taip 
mokės ir Kudirka, itin skursdamas Varšuvoje, praleidęs ilgus 
devynerius metus ir drauge su mediko diplomu laimėjęs — 
plaučių suirimą. Milžiniška jo valia beleido padaryti tai, ką jis 
padarė per 11 likusių amžiaus metų. 

Jonieška Grigaitienė brolį Vincą dažnai lankė. Mums čia 
bus įdomesni paskutinieji atsilankymai, vienas už savaitės tė- 
vui „LEP antras atsisveikinamasis aštuoniomis dienomis prieš 
mirtį. 

Pirmasis buvo gudriai suplanuotas. Kun. Sriuoginis, lan- 
kydamas ligonį, įkalbinėjo, kad jis išpažintį atliktų, nes regi, 
labai nebetvirtas, gali kurią dieną numirti. Kudirka nebuvo 
priešingas, bet tuberkulininkų papratimu vis dar savimi pasi- 
kliovė ilgiau pagyvensiąs ir atidėliojo. | 

Giminės tai žinojo ir, štai, net trys iškarto susitarę, tvirtai 
pasiryžo, žūt būt, Vincą išganyti. Susitarė net, kaip tai pada- 
rysią. Bet išėjo, kaip toms pelėms su katinu, kada nutarus ka- 
tinui varpelį po kaklu parišti, nebuvo, kuri tai padarytų. Visi 
lenkės Vinco inteligencijai, jo išminčiai, jo gudrumui ir “mo- 
kyti” jį nedrįso. Bet gi ir neteko. 

Pasisveikino, susisėdo ir — lyg sustingę, pilni paslaptingu- 
mo, tyli. Matės, kaip visiems buvo nesmagu, tą misiją apsiė- 
mus. Vincas tuoj tai pajuto, atspėjo ir stačiai paklausė: 

— Su kuo gi atvažiavote? 

Lankytojams dar nesmagiau pasidarė; jiems pasirodė li- 
gonis jau ir atspėjęs, su kuo. Bet dar labiau nustebo, tiesiog 
išsigando, kai Vincas pasisakė žinąs jau tėvą mirus; net ku- 
ria dieną ir valandą numiręs, o žinia nebuvo duota. 

— Kasgi tau pasakė? — Klausia sesuo. 

— Gi, štai, mano draugas laikrodis tai man pasakė. Jis 
tą valandą penkioms minutėms sustojo ir lyg sakyte pasakė: 
tavo tėvas miršta... Ir jūs patys atvažiavote į mane, susirūpinę 
mano laidotuvėmis, priminti man išpažinties. Kunigai sako 
mane patvoryje palaidosią... Kūnui vis tiek, kur gulės... Nesi- 
rūpinkite, nebijokite; kai bus, laikas, aš pasišauksiu man padėti 
tokį pat tuberkulininką kun. Kudirką... Kitų aš, medikas, neno- 
riu, nes. perilgai su jais būdamas ir perartie, galiu ir juos už- 
krėsti... Sakydavo, aš netikįs. Netiesa! Aš visados tikėjau... 
Ir reikia tikėti kiekvienam žmogui... Mane palaidosite, kaip ir 
kitus... Mane tik kunigai ir tėvas šmeižė, kad netikįs... Aš pa- 
bardavau kunigus... Bet ar neverta būdavo? Ana, Vilkavišky- 
je galą šventoriaus žydams pardavė smuklei... kad arčiau bū- 
tų, išėjus iš bažnyčios... Tai — krikščionys! 

Lankytojams vis baisiau darės, žiūrint į tą beveik jau be- 
kūnį, išsekusį, nebe to svieto žmogų, viską atspėjantį, visa 
kiaurai matantį įsigalėjusia savo dvasia. Kalbėjo labai gra- 
žiai, išmintingai, krikščioniškai, ramiai, kiek tiek įsikarščiuo- 
damas, kai ką peikė, 

Taip giminėms nė pradėti neteko savo misijos. 

Kai Jonieška paskutinį kartą atvažiavo, užtiko vaikiną, 
pietų jam iš kažinkur iš miesto atnešusį. Ligonis tarė: 

— Sesute, suvalgyk šiuos “paskutiniuosius" mano pietus... 

Užmokėjo vaikinui (gal keliolikos metų) už mėnesį ir liepė 
daugiau nebenešti. Sakė. 

— Nebereiks... Aštuonias devynias, nu, gal dešimtį dienų 
begyvensiu, tai ir vaistais pramisiu... 

Vaistus begėrė iš savo rankos. Atlenks nykštį, padarys 
duobutę, įsipils vaistų šaukštelio saiko ir juos nugeria. Taip 
buvo sulysęs. Juokavo: 

— Matai, kaip gerai... nė mieros nereikia... 

Su sesute Jonieška Vincas atsisveikino labai meiliai ir 
jausmingai. Ilgai bučiavo ją, vis į skruostus, ne į lūpas, kad 
neužkrėstų; dėkojo už visa gera, ko jis buvo iš sesers prityręs, 
įsakė jokių jo drabužių neimti, skalbinių būta labai gražių, nes, 
girdi, jie visi pilni ligos. O būtų buvę pravartu, ypač netur- 
tingai Akelienei. 

Atsisveikindamas, buvo tyčia, dirbtinai linksmas, kad liek- 
tantieji neverktų.  Užprašė į savo laidotuves. Paskutiniai jo 
seseriai Jonieškai tarti žodžiai buvo: 

— Nebijok... manęs nelaidos kur į grabe, kaip kunigai gąz- 
dino... Daug pačių kunigų mane“ gerbs, kaip dabar baras, kai 

patirs, ka aš dariau... Nuvažiuok ir sau atminčiai išsikask dvi 
raudonas rožes iš Šakių darželio pas dr. Staugaitį... 

Jonieška Grigaitienė nedrįsusi to padaryti ir paskui vis 
griaužės, kam to nepadariusi. Giminės iš kapų visai nebegrįžo 
į velionies butą. Ne tik drabužio, nič nieko nepasiėmė iš Vin- 
co buto: nei smuikų, nei gražių paveikslėlių, nei jo portrietų. 
Nevažiavo nė paskui, kai buvo per laikraščius paskelbta pinigų 
likę. Jų menkai tegalėjo būti, jei ir buvo. Raštams leisti buvo 
iš sesers Katrės Akelaitienės pasiskolinęs, bet atiduoti taip ir 
neturėjo iš ko per visą laiką. Kai ji nusigyveno ir pačiai pri- 
reikė pinigų, Vincas pasiskolino iš Grigaičių jai atiduoti, kad 
nebūtų priežasties Katrei dar labiau skųstis prikaišioti, kad ją 
visi skriaudžią. Katrė pareikalavo iš Vinco ir procentų, o 
Grigaičiams tos skolos taip ir nebeatidavė Vincas. 

Krašauskienė laikės tarnaitę, gerą katalikę. Ši tarnaitė 
vis rengės eiti ir pašaukti ligoniui kunigo, bet Valerija vis jai 
tuo laiku tyčia pramanydavo ūmaus darbo ir sulaikydavo. Lyg 
jai nepatogu buvo, kad kunigas į jos butą ateitų. Girdi, da pa- 
spėsi. Ir tą rytą, kai pats Vincas ėmė jau reikalauti, pajutęs 
agoniją, kad, galų gale, ateitų kunigas Kudirka, Valerija vis 
dar ilgai neleido tarnaitės, kad duotų kun. Kudirkai žinią. O 
kai pavėlinčiai tarnaitė vis delto davė žinią ir kun. Kudirka at- 
sa oo ateiti, menkai jau besusišnekėjo: didis žmogus ėmė 
merdėti 


Iš literatūros darbų. “Varpo” užmezgėių grupė, reprodu- 
kuota Kudirkos raštų I tome 28 p.: Kudirka, Adomaitis-Šer- 
nas, Gaidys-Gaidamavičius, Kaukas, Kasakaitis, vedęs len- 
kę, namų savininkas Savalkuose, Vabalas, Seniūnas, Jonas 
Staugaitis, Gediminas - Beržanskis, Moravskis (Kriaučiūnų 
auklėtinis) ir Byla. Jų vos trejeto besama gyvų. Tarpe 
šių — Jonas Staugaitis, mūsų Seimo vicepirmininkas, Ku- 
dirka sutikęs Varšuvoje pas draugą Gaidamavičių, dar pir- 
mame kurse būdamas. Jo liudijimu, “Varpą” ir, būtent, to- 
kio pavidalo, kaip ėjo, sumanęs (Gaidamavičius, ne Kudir- 
ka, tik šis smarkiai palaikęs sumanymą drauge su Ado- 
maičiu, jau žinomu “Kraj? aus korespondentu. Likę Kudirkos 
laiškai M. Jankui (jų kopijas turiu pasidaręs K. M. F. Muziejui) 
liudija, jog jis toliau visą organizacinį darbą buvo pasiėmęs, o 
paskui ir redakcinį. Narjausko liudijimu, Kudirka nebuvęs 
iniciatorius ir šiaip jau tautinio darbo, nes darbo dirbti šokęs 
tik tada, kai išvydęs jau gana stipriai įsigalintį Lietuvos at- 
gijimą. Nežiūrint viso Kudirkos gyvumo ir svavalijimo, jis 
vis delto buvęs žmogus rimtas, toli gražu ne papliauška; ne su 
moterimis, ne su geriančiais visai maža kalbas, lyg iš vyrų te- 
laukiąs vieno tik rimto, pozitivaus darbo. Anote A. Kriščiukai- 
čio, tik aiškiai įsigalintis tuberkuliozas, aiškiai pakirsdamas 
gražų jo kūną, permetè ji visai kiton kryptin, neg ta, kuria jis 

ėjo per ištisus trisdešimtis metu. Bet kai metès, tai metès į ta 
pusę visa savo aistra. 

Štai labai įdomus ir cherakteringas V. Kudirkos raštas, at- 
siradęs tarpe Grigaičių dovanotųjų drauge su kitais keturiais 
Humanitarinių Mokslų Fakulteto Muziejui, rašytas draugui 
Petrui Grigaičiui. 

Varszava d. 24 spalinio 89 m. 

Mielas Petruti! Laiszkeli nuo tavęs gavau, sugrįžęs į Var- 
szavą, pradžioje šio mokslinio meto. Atsakyti ant tų pėdų ne- 
galėjau, nes tuoj parvažiavęs į Varszavą, apsirgau (kraujas isz 
plaucziu prasimuszė) ir vaikszcziojau lyg žąsiukas apleidęs 
sparnus, beveik 5 nedėles — da ik sziai dienai ne visai esu 
sveikas. O czia tuoj pradžioje metų prasidėjo praktiszki egza- 
minai, tai besergant ir besimokinant ne galėjau, o ir į mislį ne 
atėjo stvertis už plunksnos. Niekam ik šiai dienai ne atsa- 
kiau da ant laiszkų, gautu nuo vasaros — taigi ir tau negalė- 
jau atsakyti. 

Delkogi kalbi su manim lyg su kokiu nepažinstamu didžpo- 
niu, o ne taip, kaip su savo draugų nuo mažų metų. Jug sykiu 
augome, sykiu mokinomės, viens kito nepralenkėme amžių — 
tai gi tas augsztinimas manęs visai nereikalingas. Ką asz tru- 
puti daugiau mokinausi, tas dalykas ne gali iszdildinti atmin- 
ties mažų metų ir draugystės su tavimi — juk asz likau tas pat 
Tu taipgi per tuos metus dirbai — teisybė ne universitete, bet 
vis dirbai. Skirtingumas darbo negali jug atskirti draugų. 

Sziuomi žygiu ne galiu atsiųsti fotografijos, nes visas tu- 
riu iszdalintas. Vienog neužilgo visi Varszavos lietuviai eisi- 
me pas fotografa, idant persiskiriant galėtume palikti viens ki- 
tam sziokią tokią atmintį — tada atsiųsiu ir tau, tikrai atsiųsiu. 
Tu savo fotografiją taip gi turi paszapueti (?) del manęs. 

Sakai, kad tau gerai pasiveda gaspadorystė ir viskas, tai- 
gi gali daug gero padaryti savo viengencziams. Kalbu cze ne 
apė save. Sutarėme spaudinti knįgas, reikalingas musu bro- 
liams viengencziams, o ne turime pinigu. Teisybė, renkame 
ir jau turime pusėtinai surinkę, vienok da mums reikia arti 600 
(szesziu szimtu) rubliu. Kolaik juos surinksime isz dovanu, 
tai praslinks daug laiko, o czia vėlintis negalima, nes kiekviena 
valanda brangi. Deltogi mes keli sutarėme paskolinti tą su- 
mą ant savo vardo, o paskui berenkant dovanas tas, arba isz 
savo kiszianiaus skolą iszmokėti. Tokiu būdu darbas eis daug 
sparčiaus. Asz taipgi apsimiau paskolinti pinigų ant savo var- 
do kiek galėsiu gauti.  Skolinti pas svetimą, nepažinstamą ir 
nesmagu ir gali nisztikėti, arba reikalauti kokio užtarimo, ar 
grebežiaus. 

Deltogi kreipiuos prie tavęs, kaipo savo draugo, tikėda- 
mas, kad ant manęs už mano atvirą szirdį ne pyksi. Jeigu ma- 

tai, kaip mus broliai prispausti ir vargsta naguose stipresniųjų, 
jeigu pripažinsti reikalingumą apszvietimo savo broliu ir t. t. 
ir t. t., tai, susimildamas, pridėk ranką prie palengvinimo gy- 
venimo pavargusiu viengencziu ir paskolink, kiek gali ir nori 
pinigų ant Spaudinimo knigu. Skolą nuo tavęs imu ant savo 
vardo — jug man įtikėsi, kad czia apė apgavimą jokį nemisly- 
ju, — o bedaktaraudamas Lietuvoje greitai galėsiu skolą su- 
gražinti. Jaigu asz gaucziau paskolinti pas tavę, kitas vėl pas 
savo pažinstamą, treczias pas treczią, tai mes labai greitai su- 
rinktume tuos 600 — ne sugaiszytume laiko brangaus ir daug 
naudos padarytume savo broliams. 

Pamislyk, Petruli, apė svarbumą to dalyko ir duok man 
atsakimą, kuomgreicziausiai. Nesibijok nieko! szventas dar- 
bas iszduos szventą vaisių! 

Tavo Vincas. 
Adresas del laiszku ir pinigu: | 
v g. Varszavu Vin. Kudirko Ul. Kruczaja 23". 


Varšuvos lietuvių studentų draugija sutarė pradėti auti- 
nę akciją. Trys kaimynai: Kudirka, Kaukas ir Byla, Vašuvoje 
pasisiūdino pilko namų austo milo sermėgaites gelumbinėmis 
apykaklėmis ir sykiu parvažiavę kaip tik į atlaidus, visi trys 
išėjo į Pažerių koplyčią. Vaikščioja ir vis balsiai lietuviškai 
šneka. Tatai buvo dyvų žmonėms, kad tokie ponaičiai lietu- 
viškai kalba ir nesidrovi tai daryti viešoje vietoje! 

Išeina iš koplyčios pažįstamas kunigas. Išvydęs Varšu- 
viečius, sveikina juos senu papratimų — lenkiškai. Studentai 
demonstratyvai atsako jam — lietuviškai. Ilgai paskui kuni- 
gas skundės, kaip jį jaunikliai sugėdinę, bet lenkiškai jau nebe- 
kalbino jų, o gal ir kitų. 

Šis, “ponų mužikavimas ” buvo tuomet lyg teatre pavai- 
dintas. Daugiau tokių demonstracijų nebebuvo reikalo daryti 
— tautinis susipratimas ėjo rimčiau ir savaime. 

Gimnazijoje santykiai tarp J. Jablonskio ir V. Kudirkos 
buvo kuogeriausi. Baigęs gimnaziją, Vincas dovanojo savo 
draugui Jonui fotografiją, minėtinu antrašu: 

“Sit tibi imago tui amici monumento verae amicitiae! 

Calendis Juniis anno MDCCCLXXXI Vincentius. 


Sciens lyrae cytaraegue". 

Vadinas, jau 1881 m. Vincas nusimanė esąs poėtas ir mu- 
zikas. 

Kaip paskui tie santykiai buvo apgedę, pasakyta kitur. 
Perilga bendras darbas lietuvių literatūrai juodu vėl sutaikino 
ir Vincas net dukart aplankė Jablonski Mintaujoje, o Jablonskis 
buvo ji aplankes Šakiuose. J. Jablonskis vedė Sketerytę 1890 
m., o jau 1891 m. atsirado pas juos Vincas. Antrą kartą Vincą 
matome Mintaujoje 1894 m. per varpininkų suvažiavimą, į ku- 
ri buvau ir aš pakviestas. (Tuo laiku vikaravau Mintaujoje). 

Šiuo žygiu V. Kudirka pabuvo krikšto tėvų Onai Jablonskytei, 
dabar Landsbergienei. Jablonskis tada buvo paskirtas raš- 
tams kvalifikuoti, kas nepasitikėjo “Varpo" prižiūrėtoju tuo 
laiku Jonu Kriaučiūnu. Tačiau nebuvo iškilę jokių abejojimų 
su Kriaučiūnų, kurs turėjo visa dėti, ką tik Jablonskis bus at- 
siuntęs. 

Varpininkų suvažiavimas ir visą redagavimą buvo pave- 
dęs Jablonskiui, tačiau ne visi rankraščiai ėjo per jo rankas, 
tik kai kurie artimųjų kaimynų ir pradedančių rašyti: Gabrie- 
liaus Landsbergio-Žemkalnio, Gabrielės Petkevičaitės labai 
silpnai parašytoji “Vilkienė" ir k. t. Be to, Jablonskis, A. Kriš- 
čiukaitis ir M. Lozoraitis buvo sykiu ir literatūros komitetas. 
Tam komitetui ir pats Kudirka buvo atsiuntęs savo išverstąjį 
Byrono “Kainą”, kad jo kalbą pataisytų.  Rankraštį taisė A. 
Kriščiukaitis, bet nesparčiai; jis lygino su rusų vertimu, buvo 
atsiklausiama net p. Jablonskienės, kad pasižiūrėtų vokiškojo 
teksto. “Kaino" eiliavimas buvęs labai taisytinas nuo pradžios 
iki galo, reikėjo parinkti tinkamesnių žodžių. Taip praversta 
visa pusė metų. A. Kriščiukaitis savo to laiko referatus surašy- 
davo į tam tikrą knygą liros pavidalu, tik ji kažinkur dingo. 

Vincas Kudirka tuomet atrodė lyg ir normalus; buvo la- 
bai šaltas, nešyptelėjo nėkarto, neprašneko viešai nė žodžio. 
Visa. tai buvo padėta jo ligos galvon. Bet jis ir per kitus susi- 
rinkimus težiūrėdavęs, ką kiti kalba, pats tylėdamas. Ir kas 
jam buvo kalbėti, rašant “Tėvynės Varpus“ ir ten visus leidi- 
mo sielvartus išdedant? Veido buvo lieso, plaukų sausų, nesi- 
duodančių sušukuoti, krintančių ant kaktos. Kudirka retkar- 
čiais nervingai juos maukė augštyn — be rezultatų: jie čiapat 
krito atgal. 

Per iškilmingus pietus, jam iškeltus, buvo blogo vyno, ku- 
rio jis negėrė, o mes gėrėme ir rezonavome. Buvo iškelti jo | 
nuopelnai “Varpui" ir “Varpo" reikšmė. Ir aš išdėjau, kaip 
“Varpo” pradžiai mes, tuomet dar klierikai, pritarėme Žemai- 
čių Seminarijoje ir iš 150 auklėtinių 84 užsirašėme “Varpą” imti. 
Kaip betgi paskui “Varpo" santykiai su kunigija gedo ir tai 
per jo neatsargumą. Mano kalba buvo ne vietoje, ne laiku, 
netaktinga. Kudirka, matės, nervinos ir sakė: “aš nieko neat- 
sakysiu”. Neatsakinėjo nė kitiems. Tada apsiėmė atsakyti 
M. Lozoraitis, primindamas Kudirkos “Kaliausę", taikintą ne- 
pasitikintiems juo kunigams. Ir nors tada Kudirka mane pava- 
dinęs: “šaunus kunigėlis“, vis delto, kai aš pradėjau “Tėvynės 
Sarge” dirbti, jis “Varpe” pavadino ji — nerimtu padėjėju dar- 
bo dirbti. Tai man rodės lyg kerštas, nes T. S. dirbo labai di- 
delį darbą. 

Varpininkų posėdis buvo tyčia paskirtas per pat sumą, kad 
mažiau ji pasergėtų tie, kuriems nereikėjo kad žinotų. Aš ga- 
vau pasiliuosuoti iš bažnyčios, bet kunigai ilgai inkštė, kam aš 

susidedas su “bedieviais" ir mane pati įtarinėjo, bene silpno ti- 
kéjimo. (Roppas, Valentas, Genys, Andruškevičius). 

Pas dr. J. Staugaitį buvo likę Kudirkos lenkiškų eilių, 
“wypracowanie” “Kon” ir dar kitokių mažmožių be reikšmės 
literatūrai ir autoriui. Visi jie atiduoti į Vilniaus Lietuvių Mu- 
ziejų. Kiek įdomesnės lenkiškai parašytosios eilutės Krašaus- 
kienei. Itin charakteringas yra jumoristinis, irgi lenkiškas, 
rinkinys medžiotojų pasigyrimų: kaip nuo šakos nušautas te- 
tirvinas pražuvo ir tik namie iškrito iš šautuvo, kaip nušauta 
išsyk keli zuikiai, kraipant šautuvą, kaip išgąsdintos kurapkos 
suskrido medžiotojui į kelines ir viena ten pasislėpė. Toliau 
nebecenzūriška. Charakteringa, jog Vincui Kapsui-jumoristui 
nesvetimos būta ir lengvosios literatūros. 


Vincas Kapsas-Kudirka “kėlė kultūrą visose srityse, ko- 
vojo už liaudies ir tautos teises tautiškai, tačiau ne šovinistiš- 
kai, demokratiška kryptimi", teisingai sako Vincas Kapsukas, 
kurs, besistengdamas vytis didįjį Kapsą, nuėjo jam priesinga 
kryptimi. 

Didysis Kapsas vargingą savo amželį pabaigė literatūrai 
dirbdamas menkoje trobelėje pačiame Prūsų pasienyje, prie pat 
Širvintos upės, darančios sieną, vos už pusės kilometro nuo 
Prūsų Širvintų miesto ir pašto. “Varpo” darbininkui tai buvo 
begalo patogu. Kudirka savo raštais apvyniodavo Krašaus- 
kytę, gudrią bent septynerių metų mergytę; ji nubėgdavo į 
Prūsų paštą ir įmesdavo raštus į dėžutę. Prūsinių markių jau 
būdavo prilipyta, kiek reikia; tam tikslui prie ligonio lovos pir- 
moje pasiekiamoje vietoje vis stovėjo metrinės svarstyklėlės. 


— Ir iš to galiu misti... — Gyrėsi savo seseriai, rodydamas 
raštus. 

Be siunčiojimo savo raštų, Kudirka veik iki pat galui am- 
žiaus darė “Varpo” korektūrą; tad reikdavo spaudinių gauti iš 
Širvintų ir grąžinti jie pro ten pat. Apskrities viršininkas ir 
kiti rusai valdininkai čia jau nebebuvo tokie palankūs, kaip Ša- 
kiuose: Kudirka nebepagalėjo pirktis iš jų ištikimybės, palai- 
kant su jais gėrėjų kompaniją. Tai buvo sekamas. Apie tai 
pasakoja Gabr. Petkevičiutė. 


Petkevičiutei, Jadvygai Juškaitei, studentam Pov. Višins- 
kiui ir Avižoniui parūpę aplankyti mirštantis didvyris. Nuva- 
žiavę pirma į Šakius pas dr- -ą Staugaitį, studentai ten nusi- 
vilkę savo uniformas, pakeitę jas paprastais rūbais ir nuvažia- 
vę į Naumiestį. Tuojau užstojęs jiems kelią žandaras. Bet 
Daniliauskui užtarus juos pas apskrities viršininką, buvę pa- 
likti 12 valandų. Pas Kudirką nuėję po du, ne “minia" kad 
nebūtų taip žymu. Ten radę ligonį priėmusį morfinos ir nega- 
lintį ju priimti. Paskui priėmęs juos, labai išsipuošęs, briliantiniu 
žiedu ant piršto, bet jau gyvas nabašninkas. Pažįstama tebuvo 

ta viena Petkevičiutė — varpininkė Bitė, jai reikėjo tad kalbėti, 
bet žodžių iš susigraudinimo trūko. Čia kas pabeldė. Pasi- 
rodė labai graži moteriškė; tai būta Valerijos; ji padavė 1aš- 
čiuką, kad žandarai apsiautę nama... 

Kudirkai patiko lankytojai. Jis skundės esąs užmirštas ir 
apleistas, niekas draugų nebeaplankąs, o pats nebegalįs be- 
pavaikščioti. Tai vienu rašymu beesąs užsiėmęs, angštame 
kambaryje, kaip kalėjime.. 


Tuomet buvo daug savalkiečių suimtų ir išsiųstų. G. Pet- 
kevičiutė pasakė ligoniui komplimentą, jog reikią iš savalkie- 
čių ir iš jo paties imtis darbštumo pavyzdis. Kudirka atsakė: 


— Neimkite iš manęs pavyzdžio. Aš pervėlai pradėjau. 
Mes, savalkiečiai, tepradėjom darbą; jums, kauniečiams, teks 
toliau kovoti. 


Prašė, kad lankytojai dar ir kitą dieną ateitų, o jie nenorė- 
jo pasisakyti, kad jiems viršininkas tėra leidęs 12 valandų pa- 
būti Naumiestyje. Tad Daniliauskui palikę gėlių, kad kitą die- 
na Kudirkai nuneštų ir tada tik jam pasakytų, koks buvo jų pa- 
dėjimas, išvažiavo. Visi bijojo žandarų. 


Gražus, didelis Kudirkos žiedas darė nepaprastą dishar- 
moniją bėdiname ir vargingame padėjime. Jį šelpė draugai, 
šelpė ir “Žiburėlis", kaip ir Žemaitę, vieną kitą kartą siuntė jam 
po 100 rublių. Jei būtų turėjęs nors kiek taupmenų, aukos iš 
“Žiburėlio”, tikrai, nebūtų priėmęs. 

Gabrielę Petkevičiutę varpininke ir lietuvių rašytoja pada- 
rè Kudirkos felietonai; ji buvo dvasiškoji jo duktė. Paskui ir 
asmeniškai susiartino; Jablonskių Onytę — Lansbergienę su 
juo krikštijo. 

Iš jaunesniųjų Vinco Kudirkos literatūros darbų, be lenkiš- 
kųjų mergelėms rašomųjų eilučių, minėtinas yra dar gimna- 
zijoje jo leidžiamas, jo rašomas ir paties iliustruojamas laikraš- 
tukas “Klamstwo". Tai buvo pamėgdžiojimas Varšuvoje 
Swietochowskio leidžiamojo, labai popularaus ir įtakingo laik- 
raščio “Prawda”. “Klamswo" buvo juokų, beletristikos, po- 
ezijos, ne politikos laikraštukas. “W naszem “Klamstwie”, 
rašė tada Kudirka ir tai paliko visų to laiko mariampoliečių jo | 
pažįstamų atmintyje, “będzie więcej prawdy, niž w “Praw- Fr 
dzie”, naszym konkurencie”. j 


Antra, jo sudėtos lenkiškos eilutės ilgai buvo seminarijos y 
lange, kol jas užtepė, restauruodami. Eilutės žuvo; jos nė nesi. 
buvo ypatingai įstabios; jos tik sudarė Vincui lenko opini ii 
Jis seminarijoje, kaip ir gimnazijoje, buvo tikrai, "lenkas”.. v. 
Mariampolės lenkų draugijos išauklėtas, Vincas literatūrinių * sár) 
vo pajėgų negalėjo kitaip, ne lenkiškai, išbandyti. Ľenkė gi 


pirmeivė Konopnickienė (nota bene — Savalkų miestietė Feti 

viška pavarde) pirmoji pavergė Vincą savo talentu; Vincas ja 
pirmą ėmės versti į lietuvių kalbą. 

Vincas Kudirka didis ir drauge paprastas žmogus. Nihil 
humani ab eo alienum. Naujų žinių ieškojau visur, rinkinėjau 
visa, kas tik pakliuvo, surašinėjau taip, kaip buvo pasakojama. 
Aš tesugrupavau. Prašau manęs niekuo neįtarti. Išvadoms 
bus vietos skyrium. Čia teduodu žalios medžiagos. ` 

